CAMARA DE

COMPTOS

DE NAVARRA

NAFARROAKO

KONTUEN

GANBERA

Funts publikoekin finantzatzen diren ikastetxe pribatuetako irakaskuntza ez-unibertsitarioa

(2012-2016)

2018ko maiatza

Aurkibidea

*Orrialdea*

[I. Sarrera 3](#_Toc517332251)

[II. Irakaskuntza ez-unibertsitarioa Nafarroan 5](#_Toc517332252)

[III. Helburuak, norainokoa eta mugak 15](#_Toc517332253)

[IV. Konklusioak eta gomendioak 18](#_Toc517332254)

[IV.1. Irakaskuntza pribaturako funts publikoak (2012-2016) 18](#_Toc517332255)

[IV.2. Lurzoru publikoaren lagapenak ikastetxe pribatuentzat 22](#_Toc517332256)

[IV.3. Ikastetxe pribatuen zerga salbuespenak edo kenkariak 25](#_Toc517332257)

[IV.4. Hezkuntza Departamentuaren ikuskapen eta kontrol jarduketak 27](#_Toc517332258)

[IV.5. Ikastetxe lagin baten azterketa 29](#_Toc517332259)

[IV.6. Ikastetxe itundu baten gastua eta ikastetxe publiko batena: konparazio-azterketa 30](#_Toc517332260)

[IV.7. Amaierako konklusioa eta gomendioak 34](#_Toc517332261)

[Eranskinak 37](#_Toc517332262)

[1. eranskina. Ikastetxe pribatuen zerrenda 39](#_Toc517332263)

[2. eranskina. Ikastetxe pribatuetako ikasle kopuruak 41](#_Toc517332264)

[3. eranskina. Gelen kopurua ikastetxe pribatuetan 42](#_Toc517332265)

[4. eranskina. Gelako ratio txikienak eta handienak, aztertutako aldian, hezkuntza zikloaren eta ikastetxe motaren arabera 43](#_Toc517332266)

[5. eranskina. Ikasle atzerritarren ehuneko txikienak eta handienak, aztertutako aldian 47](#_Toc517332267)

[6. eranskina. Moduluak eta irakasle ratioak unitate itundu bakoitzeko, 2016 49](#_Toc517332268)

[7. eranskina. 2012-2016 aldian 10.000 eurotik 1.000.000 eurora bitarteko gastua izan duten aurrekontu-partidak 54](#_Toc517332269)

[8. eranskina. Nafarroako Foru Komunitateko Administraziotik ikastetxe pribatuek jasotako funts publikoak (2012-2016) 55](#_Toc517332270)

[9. eranskina Ikastetxe pribatuek udaletatik jasotako funts publikoak (2012-2016) 57](#_Toc517332271)

[Behin-behineko txostenari aurkeztutako alegazioak 59](#_Toc517332272)

[Behin-behineko txostenari aurkeztutako alegazioei Kontuen Ganberak emandako erantzuna 67](#_Toc517332273)

I. Sarrera

2016ko azaroaren 10ean, parlamentu-eskaera bat erregistratu zen Kontuen Ganberan, Podemos-Ahal Dugu talde parlamentarioaren ekimenez, 2012., 2013., 2014. eta 2015. urteetan irakaskuntza ez-unibertsitario pribatura bideratutako aurrekontu-partidei buruzko fiskalizazio-txostena egiteko.

Zehazki, eskaeran honako aztergai hauek aipatu ziren:

* *“…Irakaskuntza pribatu eta itunduko entitateek jaso dituzten Nafarroako, Estatuko edo Europako aurrekontu-partiden eta gainerako diru-sarrera publikoen xehakapena:*
  + *Itun propioak.*
  + *Lurzoru publikoaren lagapena azpiegituretarako.*
  + *Eraikinak mantentzeko laguntzak.*
  + *Proiektu espezifikoetarako laguntzak.*
  + *Efizientzia energetikorako laguntzak.*
  + *Berrikuntza proiektuak.*
  + *Bekak, eskola materialak eta liburuak.*
  + *Irakasleen eta gainerako langileen kontratuen ordainketa.*
  + *Beste programa batzuk (aniztasunari erantzutea, informatizazioa eta abar)*
* *Partida horien xehakapena, kontuan hartuta zertarako diren, derrigorrezko hezkuntzarako edo hezkuntza ez derrigorrezkorako.*
* *Irakaskuntza pribatu eta itunduko entitateek fundazio, elkarte edo partikularrengandik (ikasleen familiak, guraso elkarteak, eskolaz kanpoko jarduerak eta abar) jaso ditzaketen beste diru-sarrera batzuk.*
* *Irakaskuntza pribatu eta itunduko entitateek dituzten zerga salbuespenak, kenkariak eta bestelako hobari edo onura fiskalak, eta horien diru zenbatekoa urtean.*
* *Zehaztea zenbatekoa litzatekeen ikasle bakoitzeko kostua irakaskuntza itunduan, 25 ikasleko ratioa izanen balu (irakaskuntza publikoak bezala), 30 ikasleko ratioaren ordez.*
* *Azkenik, irizpide objektibo batzuk prestatzeko aukera baloratzea, Nafarroan irakaskuntza pribatu eta itunduaren sareak jasotzen dituen funtsen auditoria publikoa egin eta hura sare publikoarekin konparatu ahal izateko, bereziki konparatuz sare publikoak izaten dituen zenbait kostu, normalean sare pribatu eta itunduak izaten ez dituenak (irakasleen soldatak, landa eremuetako arreta, garraio publikoa eta abar)…”.*

Geroago, 2016ko azaroaren 18an, Ganberan beste parlamentu-eskaera bat erregistratu zen Izquierda-Ezkerra talde parlamentarioaren ekimenez, aurreko eskaera sakontzen zuena, honako puntu hauek ere aztertzeko eskatuz:

* *Ea ikastetxe pribatu itundu bakoitzari emandako irakastordu kopuruaren banaketa eta kontzeptua bat datozen ordainketa eskuordetua jasotzen duen langile bakoitzak egiten duen lanarekin. Alegia, ea ikastetxe horietako langileek jasotzen dituzten nominak bat datozen emandako zerbitzuekin.*
* *Patronaletako (erlijioso-kongregazioak, kooperatibak…) zein kidek jaso duten edo jasotzen duten ordainketa eskuordetua, zein jarduerarengatik jasotzen duten, eta zer adin duten.*
* *Ea ikastetxe pribatu itunduen patronalek baduten langilerik bere soldata diru-laguntza publikoen kargura jasotzen duenik (liberatu patronalak).*

Lan hau sartu zen Kontuen Ganberak 2017rako onetsi zuen urteko fiskalizazio-programan. Auditoriako hiru teknikarik eta auditore batek osatutako lantaldeak egin du, Kontuen Ganberaren zerbitzu juridiko, informatiko eta administratiboen laguntzarekin, 2017ko azarotik 2018ko apirilera bitartean.

Txostenak lau atal dauzka, sarrera hau barne; bigarrenean, Nafarroako irakaskuntza ez-unibertsitarioaren alderdi orokorrak deskribatzen dira; hirugarrenak lanaren helburuak, norainokoa eta mugak biltzen ditu, eta laugarrenean lortutako ondorioak eta gomendioak azaltzen dira. Gainera, bederatzi eranskin ditu, txostenean azaldutako datuetako batzuei buruzko informazioa zehatzagoa dakartenak.

Lan hau egiteko eman diguten laguntzarengatik eskerrak eman nahi dizkiegu Nafarroako Gobernuko Hezkuntza Departamentuko eta Ogasuneko eta Finantza Politikako Departamentuko langileei, San Juan de la Cadena ikastetxe publikokoei, lagineko ikastetxe itunduetakoei (Miravalles-El Redín ikastetxea, San Fermin ikastola, San Cernin ikastetxea, Santa María la Real ikastetxea, La Compasión-Escolapios ikastetxea, Compañía de María ikastetxea, Lizarra ikastola, Garcés de los Fayos ikastola, Altsasuko Jesusen Bihotza ikastetxea eta Esclavas del Sagrado Corazón ikastetxea) eta Nafarroako 272 udaletako langileei.

Nafarroako Kontuen Ganbera arautzen duen 19/1984 Foru Legearen 11. artikuluan ezarritakoaren arabera, lan honen emaitzak honako kargu hauetan ziharduten pertsonei jakinarazi zitzaizkien, alegazioak aurkez zitzaten:

* Nafarroako Gobernuko Hezkuntza Departamentuko kontseilaria.
* Aipatutako ikastetxeetako zuzendariak.

Honako ikastetxe hauek alegazioak aurkeztu dituzte Kontuen Ganberak emandako epean: Miravalles-El Redín ikastetxeak, Compañía de María ikastetxeak, Garcés de los Fayos ikastolak, Santa María la Real ikastetxeak, Altsasuko Jesusen Bihotza ikastetxeak eta Lizarra ikastolak. Hezkuntza Departamentuko kontseilariak ere alegazioak aurkeztu ditu. Alegazio horiek ez dute aldaketarik ekarri gure txostenean. Ganbera honek haiei emandako erantzunarekin batera, behin betiko txostenean gehitu ditugu.

II. Irakaskuntza ez-unibertsitarioa Nafarroan

Hezkuntza oinarrizko eskubide unibertsala dela aitortzen da Konstituzioan. Zerbitzu publikoa da, baina ez dago sektore publikoarentzat soilik gordeta; Konstituzioak berak aitortzen du irakaskuntza-askatasunerako eta ikastetxeen sorrera askerako eskubidea, eta, Hezkuntzari buruzko 2/2006 Lege Organikoak (Hezkuntzaren Kalitatea Hobetzeko 8/2013 Lege Organikoaren bidez aldatua) dioenez, hezkuntza zerbitzu publikoa ikastetxe publikoen eta ikastetxe pribatu itunduen bidez emanen da.

Eskumenen banaketari dagokionez, Estatuak oinarrizko arauak ematen ditu hezkuntza garatzeko eta hezkuntza sistema taxutzeko, eta Nafarroari dagokio bere lurraldean hezkuntza sistema osoa arautu eta administratzea. Banaketa horren arabera, 251/1992 Foru Dekretuak Nafarroan araubide orokorreko ikasketa ez-unibertsitarioak ematen dituzten ikastetxe pribatuak baimentzeko prozedura ezartzen du.

Irakaskuntza ez-unibertsitarioa derrigorrezkoa eta hautazkoa izan daiteke; derrigorrezko atalekoak dira Lehen Hezkuntzako eta Bigarren Hezkuntzako etapak, eta hautazko atalekoak dira Haur Hezkuntzako bigarren zikloa (hiru urtetik seira bitarteko etapa), Batxilergoa eta Lanbide Heziketa.

Baimendutako ikastetxe itunduen eta Nafarroako Foru Komunitateko Administrazioaren (hemendik aurrera, NFKA) arteko harremanak arautzen dituen tresna, arau orokor gisa, ituna da, Hizkuntza Itunei buruzko Arauen Erregelamendua onesten duen 416/1992 Foru Dekretuan arautzen dena.

Bestalde, badira irakaskuntzan aritzeko diru-laguntzak jasotzen dituzten beste entitate pribatu batzuk, eta horiek Diru-laguntzei buruzko Foru Legearen bidez arautzen dira. Gainera, baimendutako sei ikastetxek ez dute funts publikorik jasotzen.

*Ikastetxeen kopurua*

Nafarroan guztira 307 ikastetxe aritzen dira irakaskuntza ez-unibertsitarioan. Horietatik, 235 (ehuneko 77) publikoak dira, eta gainerako 72ak (ehuneko 23) titulartasun pribatukoak dira. Ikastetxe pribatuak Nafarroako Gobernuarekin duten harremana nola arautzen den kontuan izanda sailkatuz gero, informazio hau lortzen dugu:

|  |  |  |
| --- | --- | --- |
| Ikastetxe mota | Nola arautzen den Administrazioarekiko harremana | Ikastetxe kop. |
| Erlijioso-kongregazioen ikastetxeak eta kristau inspiraziokoak | Ituna | 38 |
| Nafarroako ikastolak | Ituna | 13 |
| Kooperatiba ereduko ikastetxeak | Ituna | 2 |
| Hezkuntza bereziko berariazko ikastetxeak | Ituna | 2 |
| GKEak eta fundazioak | Diru-laguntzei buruzko Foru Legea | 9 |
| Jesusen Bihotza ikastetxea (Altsasu) eta Padres Reparad. ikastetxea (Gares) | Diru-lag. buruzko 1995eko Foru Ag.  (elizbarrutiko apaizgaitegi txikiak) | 2 |
| Laguntzarik gabeko beste zentro baimendu batzuk | Batere ez | 6 |
| Guztira |  | 72 |

Ikus daitekeenez, 66 ikastetxeetatik 55 (ehuneko 83) itunen sistemaren bidez arautzen dira, eta 11 ikastetxek (gainerako ehuneko 17a) Diru-laguntzei buruzko Foru Legearen bidez jasotzen dituzte funtsak. Nabarmendu behar dugu Altsasuko Jesusen Bihotza ikastetxeak (bi zentroz osatua) badituela unitate itunduak eta diruz lagundutako unitateak, lehenengoak Haur Hezkuntzako eta Lehen Hezkuntzako etapetarako eta bigarrenak Bigarren Hezkuntzarako.

Lehen eranskinean zehazten dugu zein diren funts publikoak jasotzen dituzten 66 ikastetxeak eta nola banatzen diren 27 udalerriren artean; 66 ikastetxe horietatik, 27 Iruñean daude, eta gainera, badira beste ikastetxe batzuen batura diren bost entitate, eranskinean zehazten den bezala.

Hauek dira ikasketak emateko baimena duten eta funts publikorik jasotzen ez duten sei ikastetxeak: Evangelista ikastetxea, Foro Europeo, Ramiro Mata, British School of Navarra, Creanavarra eta CTL Formación.

*Ikasleei buruzko datu orokorrak*

* *Ikasleak.* Hona hemen ikasleriaren eboluzioa azken bost ikasturteetan, ikastetxe motaren arabera:

|  |  |  |  |  |  |  |
| --- | --- | --- | --- | --- | --- | --- |
|  | Ikasturtea | | | | | |
|  | 2012-2013 | 2013-2014 | 2014-2015 | 2015-2016 | 2016-2017 |
| Ikastetxe publikoak |  |  |  |  |  |
| Derrigorrezko hezkuntza | 40.550 | 40.949 | 41.283 | 42.024 | 42.685 |
| Lehen Hezkuntza | 25.090 | 25.244 | 25.522 | 25.949 | 26.373 |
| DBH | 15.260 | 15.511 | 15.564 | 15.853 | 16.031 |
| Helduentzako DBH presentziala | 200 | 194 | 197 | 222 | 281 |
| Derrigorrezkoa ez den hezkuntza | 18.085 | 18.295 | 17.989 | 18.100 | 17.671 |
| Haur Hezkuntzako 2. zikloa | 12.967 | 13.144 | 12.756 | 12.758 | 12.430 |
| Batxilergoa  Helduentzako Batxilergo presentziala | 4.793  325 | 4.822  329 | 4.856  377 | 4.955  387 | 4.888  353 |
| Ikastetxe publikoak, guztira | 58.635 | 59.244 | 59.272 | 60.124 | 60.356 |
|  |  |  |  |  |  |
| Ikastetxe pribatuak |  |  |  |  |  |
| Derrigorrezko hezkuntza | 24.197 | 24.754 | 25.142 | 25.525 | 25.863 |
| Lehen Hezkuntza | 14.452 | 14.748 | 14.913 | 15.021 | 15.055 |
| DBH | 9.745 | 10.006 | 10.229 | 10.504 | 10.808 |
| Derrigorrezkoa ez den hezkuntza | 10.374 | 10.363 | 10.311 | 10.417 | 10.451 |
| Haur Hezkuntzako 2. zikloa | 7.416 | 7.372 | 7.310 | 7.274 | 7.217 |
| Batxilergoa | 2.958 | 2.986 | 2.995 | 3.138 | 3.229 |
| Ikastetxe pribatuak, guztira[[1]](#footnote-1) | 34.571 | 35.117 | 35.453 | 35.942 | 36.314 |
|  |  |  |  |  |  |
| Nafarroako ikasleak, guztira | 93.206 | 94.361 | 94.725 | 96.066 | 96.670 |
| Ikastetxe publikoetako ikasleak (%) | 63 | 63 | 63 | 63 | 62 |
| Ikastetxe pribatuetako ikasleak (%) | 37 | 37 | 37 | 37 | 38 |

Ikasleen guztizko kopurua gora egiten ari da, eta aztertutako aldian igoera ehuneko laukoa izan da; ikastetxe publikoen eta pribatuen arteko banaketak ehuneko 62ko eta 38ko portzentajeei eusten die hurrenez hurren. Bigarren eranskinean ikastetxe pribatuetako guztizko ikasle kopurua ikastetxeka banatu dugu.

Haur Hezkuntzako, Lehen Hezkuntzako eta Bigarren Hezkuntzako ikasleen datuei dagokienez, ohartarazi behar dugu barruan sartu direla garapenaren nahaste orokorra dutenak, gela alternatiboetako hezkuntza bereziaren beharra dutenak eta Bigarren Hezkuntzako etapan laguntza handiagoa behar dutenak.

* *Gelen kopurua eta ratioak*[[2]](#footnote-2)*.* Hona hemen zenbat talde izan dituzten ikastetxe publikoek eta pribatuek azken bost ikasturteetan, hezkuntza-zikloka:

|  |  |  |  |  |  |
| --- | --- | --- | --- | --- | --- |
|  | Ikasturtea | | | | |
|  | 2012-2013 | 2013-2014 | 2014-2015 | 2015-2016 | 2016-2017 |
| Ikastetxe publikoak |  |  |  |  |  |
| Derrigorrezko hezkuntza | 2.071 | 2.070 | 2.081 | 2.108 | 2.126 |
| Lehen Hezkuntza | 1.398 | 1.394 | 1.402 | 1.419 | 1.440 |
| DBH | 673 | 676 | 679 | 689 | 686 |
| Derrigorrezkoa ez den hezkuntza | 891 | 886 | 885 | 894 | 854 |
| Haur Hezkuntzako 2. zikloa | 695 | 690 | 986 | 692 | 650 |
| Batxilergoa | 196 | 196 | 199 | 202 | 204 |
| Ikastetxe publikoak, guztira | 2.962 | 2.956 | 2.966 | 3.002 | 2.980 |
|  |  |  |  |  |  |
| Ikastetxe pribatuak |  |  |  |  |  |
| Derrigorrezko hezkuntza | 950 | 967 | 977 | 981 | 986 |
| Lehen Hezkuntza | 587 | 599 | 604 | 605 | 604 |
| DBH | 363 | 368 | 373 | 376 | 382 |
| Derrigorrezkoa ez den hezkuntza | 406 | 400 | 398 | 399 | 396 |
| Haur Hezkuntzako 2. zikloa | 303 | 298 | 294 | 295 | 290 |
| Batxilergoa | 103 | 102 | 104 | 104 | 106 |
| Ikastetxe pribatuak, guztira | 1.356 | 1.367 | 1.375 | 1.380 | 1.382 |
|  |  |  |  |  |  |
| Nafarroako gelak, guztira | 4.318 | 4.323 | 4.341 | 4.382 | 4.362 |

Nafarroako gela publikoen eta diruz lagundutako gela itunduen guztizko kopurutik, ehuneko 68 ikastetxe publikoetan daude eta gainerako ehuneko 32a ikastetxe pribatuetan. Datu horiek bat datoz gutxi gorabehera ikasleek ikastetxe motaren arabera duten banaketarekin; horri dagokionez, 3. eranskinean ikastetxe pribatu guztietako gela kopuruak jarri ditugu.

Gela bakoitzeko batez besteko ikasle ratioak lortu ditugu batetik 9.000 biztanletik gorako udalerrietan dauden ikastetxe publiko eta pribatuetarako eta bestetik udalerri txikiagoetan daudenetarako; bereizketa hori egin dugu, uste dugulako ikastetxeen inguruabarrak (kokalekua, guztizko ikasle kopurua eta abar) ezberdinak direla udalerriaren tamainaren arabera, eta ezin direla konparatu.

Emaitza hauek lortu ditugu:

|  |  |  |  |  |  |
| --- | --- | --- | --- | --- | --- |
| Gelako ikasle ratioa | Ikasturtea | | | | |
| 2012-2013 | 2013-2014 | 2014-2015 | 2015-2016 | 2016-2017 |
| 9.000 biztanletik gorako udalerriak |  |  |  |  |  |
| Haur Hezkuntza, ikastetxe publikoak | 21 | 21 | 21 | 21 | 20 |
| Haur Hezkuntza, ikastetxe itunduak | 25 | 25 | 26 | 25 | 25 |
| Lehen Hezkuntza, ikastetxe publikoak  Lehen Hezkuntza, ikastetxe itunduak | 21  26 | 21  26 | 21  26 | 21  26 | 20  26 |
| DBH, ikastetxe publikoak  DBH, ikastetxe itunduak | 24  27 | 24  27 | 24  28 | 24  28 | 25  29 |
| Batxilergoa, ikastetxe publikoak  Batxilergoa, ikastetxe itunduak | 26  28 | 27  29 | 27  28 | 27  30 | 27  30 |
|  |  |  |  |  |  |
| 9.000 biztanletik beherako udalerriak |  |  |  |  |  |
| Haur Hezkuntza, ikastetxe publikoak | 17 | 17 | 17 | 16 | 17 |
| Haur Hezkuntza, ikastetxe itunduak | 19 | 20 | 20 | 20 | 21 |
| Lehen Hezkuntza, ikastetxe publikoak  Lehen Hezkuntza, ikastetxe itunduak | 16  17 | 16  17 | 16  17 | 16  18 | 16  17 |
| DBH, ikastetxe publikoak  DBH, ikastetxe itunduak | 20  21 | 20  23 | 20  21 | 20  21 | 21  20 |
| Batxilergoa, ikastetxe publikoak  Batxilergoa, diruz lagundutako ikastetxeak | 25  17 | 25  16 | 24  21 | 23  22 | 23  20 |

Ikusten denez, oro har, ratioak handiagoak dira ikastetxe itunduetan, batik bat 9.000 biztanle baino gehiago dituzten udalerrietan. Biztanle gutxiagoko udalerrietan ere badira ikastetxe itunduen aldeko diferentziak, baina Batxilergoaren kasuan ratioa handiagoa da ikastetxe publikoetan; hori dela eta, aipatu beharra dago hezkuntzako ziklo hori ematen duen ikastetxe pribatu bakarra dagoela (Garesko Padres Reparadores ikastetxea) biztanleria hori duten udalerrietan.

Datu horiek gelako batez besteko ratioei dagozkie; 4. eranskinean ratio txikienak eta handienak jaso ditugu udalerri motaren arabera, hezkuntzako etapa bakoitzean eta ikasturte bakoitzean, bai ikastetxe publikoetarako bai pribatuetarako, eta ratio horiek dituzten ikastetxeen izenak jarri ditugu.

* *Ikasleen nazionalitatea.* Ikasleen jatorriari dagokionez, azken bost ikasturteetako datuak honako hauek dira:

|  |  |  |  |  |  |  |  |
| --- | --- | --- | --- | --- | --- | --- | --- |
|  | | Ikasturtea | | | | | |
|  | 2012-2013 | | 2013-2014 | 2014-2015 | 2015-2016 | 2016-2017 |
| Ikastetxe publikoak |  | |  |  |  |  |
| Espainiako nazionalitateko ikasleak (%) | 90.60 | | 90,65 | 90,68 | 90,49 | 90,04 |
| Atzerriko nazionalitateko ikasleak (%) | 9.40 | | 9,35 | 9,32 | 9,51 | 9,96 |
| Ikastetxe pribatuak |  | |  |  |  |  |
| Espainiako nazionalitateko ikasleak (%) | 97.04 | | 97,19 | 97,35 | 97,28 | 97,09 |
| Atzerriko nazionalitateko ikasleak (%) | 2.96 | | 2.81 | 2,65 | 2.72 | 2,91 |

Aztertutako ikasturteetan, atzerriko nazionalitatea duten ikasleen ehunekoa ikastetxe publikoetan 6,7 puntu handiagoa izan da ikastetxe pribatuetan baino.

Ikastetxe publikoetako eta pribatuetako urteko batez bestekoa goiko taulan adierazitakoa bada ere, sei ikastetxe publikotan atzerriko nazionalitatea duten ikasleak ehuneko 30-42 dira, eta 22 ikastetxe publikotan ikasle atzerritarrak ehuneko 20-30 dira; ikastetxe pribatuetan, berriz, ehuneko hori 11-18 bitartekoa da zazpi kasutan eta 5-9 bitartekoa hamar kasutan.

Bosgarren eranskinean balio txikienak eta handienak jaso ditugu ikastetxe motaren eta ikasturtearen arabera, eta balio horiek izan dituzten ikastetxeen izenak jarri ditugu.

* *Hezkuntza-premia bereziak dituzten ikasleak.* Hezkuntzari buruzko Lege Organikoaren 84. artikuluak dioenez, hezkuntza-administrazioek ikastetxe publikoetan eta itunpeko ikastetxe pribatuetan ikasleak onartzeko aukera arautuko dute eta, horretarako, hezkuntzarako eskubidea, berdintasun-baldintzetan sartzeko aukera eta gurasoek edo tutoreek ikastetxea aukeratzeko askatasuna bermatuko dituzte.

Ezartzen du, halaber, hezkuntza-laguntzaren berariazko premia duten ikasleak ikastetxeen artean era egokian eta orekatuan banatzea bilatuko dela. Horrek berekin ekarri du BHP ikasleak (berariazko hezkuntza-premiak dituzten ikasleak) eta HPB ikasleak (berariazko hezkuntza-premia larriagoak dituzten ikasleak) bereiztea.

Matrikula kopuru osoaren aldean, berariazko hezkuntza-premiak dituzten ikasleen ehunekoak eboluzio hau izan du, ikastetxe motaren arabera:

|  |  |  |  |  |  |
| --- | --- | --- | --- | --- | --- |
|  | Ikasturtea | | | | |
|  | 2012-2013 | 2013-2014 | 2014-2015 | 2015-2016 | 2016-2017 |
| Ikastetxe publikoak |  |  |  |  |  |
| BHP ikasleak matrikula guztien aldean (%) | 5.27 | 6,72 | 7,19 | 7,65 | 8,47 |
| HPB ikasleak matrikula guztien aldean (%) | 1.44 | 1,53 | 1,53 | 1,66 | 1,57 |
| Premiadun ikasleak, guztira, matrikula guztien aldean (%) | 6.71 | 8,25 | 8,72 | 9,31 | 10,04 |
| Ikastetxe pribatuak |  |  |  |  |  |
| BHP ikasleak matrikula guztien aldean (%) | 6.36 | 7,58 | 8,15 | 8,61 | 9,35 |
| HPB ikasleak matrikula guztien aldean (%) | 1.07 | 1,15 | 1,22 | 1,35 | 1,07 |
| Premiadun ikasleak, guztira, matrikula guztien aldean (%) | 7.44 | 8,73 | 9,37 | 9,96 | 10,43 |

Oro har, matrikulen guztizko kopuruarekin alderatuta, hezkuntza-premiak dituzten ikasleen ehunekoak handixeagoak dira ikastetxe pribatuetan; baina HPB ikasleen proportzioa pixka bat handiagoa da ikastetxe publikoetan, eta ikasle horiek behar dituzte baliabide gehien.

*Ikastetxe pribatuetako irakaskuntzako gastua 2016an*

Ikastetxe pribatuetako irakaskuntzan Nafarroako Foru Komunitateko Administrazioak 2016an egindako gastua (itunen nahiz diru-laguntzen bidezkoa) 132,55 milioi eurokoa izan zen. Horietatik 78,09 milioi bideratu ziren derrigorrezko hezkuntzako zikloetara eta 36,15 milioi derrigorrezkoa ez den hezkuntzako zikloetara. Gainerako 18,31 milioiak ezin dira zuzenean lotu hezkuntza mota batekin edo bestearekin, aurrekontu-partidak identifikatzen dituzten kontzeptuek ez dutelako bereizketa horretarako biderik ematen.

Beste alde batetik, 2016an ikastetxe horiek guztira 450.000 euroko funtsak jaso zituzten toki entitateetatik.

*Hezkuntza itunen oinarrizko alderdiak*

Jada aipatu dugunez, irakaskuntza ez-unibertsitarioa emateko hezkuntza itunak dira ikastetxe pribatuen eta Nafarroako Foru Komunitateko Administrazioaren arteko harremanak arautzen dituzten tresna nagusiak. Ondoren haien alderdi nagusietako batzuk deskribatuko ditugu, nola funtzionatzen duten ulertzen laguntzen dutenak:

* *Itun motak.* Itun orokorrak derrigorrezko hezkuntza (Lehen Hezkuntza eta/edo Bigarren Hezkuntza) emateko egiten dira; itun bereziek, berriz, derrigorrezkoak ez diren irakaskuntzak (Haur Hezkuntzako hiru urtetik seira bitarteko bigarren zikloa eta Batxilergoa) finantzatzea dute helburu.

Itun orokorraren araubidea izateak berekin dakar aipatutako irakaskuntzak doan eman beharra, halako moldez non ezin baitira irabazizkoak izan ez eskola zerbitzuak eta jarduera osagarriak, ez eskolaz kanpokoak; horiek, betiere, borondatezkoak izanen dira.

Itun guztiek lau urte irauten dute, Lehen Hezkuntzako etapari dagozkionak izan ezik, horien iraupena sei urtekoa baita.

* *Ratioak unitate itundu bakoitzeko.* Honako hauek dira araudian ezarritako gutxieneko eta gehieneko ratioak, irakaskuntza-etaparen arabera:

|  |  |  |  |
| --- | --- | --- | --- |
| Irakaskuntza-etapa | Gehieneko ratioa | Batez besteko ratio gutxienekoa | |
| Iruña eta Iruñerria | Nafarroako gainerako eskualdeak |
| Haur Hezkuntzako 2. zikloa | 25 | 21 | 18 |
| Batxilergoa | 35 | 27 | 27 |
| Lehen Hezkuntza | 25 | 21 | 19 |
| DBH | 30 | 26 | 24 |

Horiek dira gela bakoitzeko ezarritako ikasle ratioak, baina araudiak aukera ematen du, zenbait egoeratan, kopuru horiek gutxienekoen azpitik edo gehienekoen gainetik egoteko, aldez aurretik agintaritza eskudunak baimena ematen badu.

* *Langileak.* Ikastetxe itunduek kontratatzen dituzte langileak, eta prozeduran publizitatearen, merezimenduaren eta gaitasunaren printzipioak bete behar dira, araudiak ezartzen duen bezala.

Langile horiei funts publikoekin guztiz edo zati batez sostengatutako irakaskuntza pribatuko Estatuko hitzarmen kolektiboa, ikastolen sektoreko hitzarmen kolektiboa (hala behar denean), eta, aurreko hitzarmenak eragindako irakaskuntza itunduaren sektorean, hobekuntzarako akordioa aplikatzen zaizkie; zehazki, aztertuko dugun aldian, akordio hori 2013an onetsi eta 2017ra arte luzatutakoa da. Ordutik aurrera, Nafarroako Foru Komunitateko Administrazioak, patronalek eta irakaskuntza itunduko sindikatuek akordio berri bat onestea adostu zuten.

Langile horiei hileko nominak ordaintzeko prozedura azaltzen da hurrengo puntuan, moduluari buruzkoan.

* *Moduluak.* Itunen ondoriozko gastuak modulua du oinarri, hau da, hezkuntza itunduko unitate bakoitzari eman behar zaiona bere mailaren arabera kuantifikatzen duen kontzeptu ekonomikoa. Hezkuntza maila nahiz modalitate ezberdinetan ikastetxe itunduen eskola unitate bakoitzeko modulu ekonomikoaren gutxieneko zenbatekoa Estatuak ezartzen du. Gero, autonomia erkidego bakoitzak hura onesten du bere aurrekontu orokorrei buruzko legean. Adibide gisa, 6. eranskinean jaso dira 2016rako ezarritako moduluen zenbatekoak, unitate itundu bakoitzeko irakasle ratioekin.

Moduluak kontzeptu hauetan banatzen dira:

1. Irakasleen soldatak, zama sozialak barne, irakaskuntza maila bakoitzean, eta irakasle titularren eta agregatuen ratioa unitate itundu bakoitzeko.

Langile horien nomina Hezkuntza Departamentuak egiten du eta zuzenean ordaintzen dio irakasleari (ordainketa eskuordetua), baina horrek ez du esan nahi alderdien arteko lan-harremanik dagoenik.

1. Gastu aldakorrak: irakasleen antzinatasunaren kostuaz eta Gizarte Segurantzan duen eraginaz gain, irakasleen ordezkapenak, zuzendaritzako osagarria eta Langileen Estatutuaren ondoriozko betebeharrak ere jasotzen dira[[3]](#footnote-3). Diru kopuru horiek funts orokor batean biltzen dira, zeina irakaslez irakasle banatzen baita ikastetxe itunduetako irakasleen artean, irakasle bakoitzaren egoeraren arabera.

Antzinatasun-osagarria eta horrek Gizarte Segurantzan duen eragina, zuzendaritzako osagarria eta eginkizun sindikalekin lotutakoak, horiek ere Nafarroako Gobernuak ordaintzen dizkio pertsona bakoitzari, ordainketa eskuordetuaren bidez; irakasleen ordezkapenak, aldiz, ikastetxeari ordaintzen zaizkio ebazpen bidez, eta aldez aurretik gastua justifikatu behar da (kontratuak aurkeztuz).

1. Beste gastu batzuk: administrazio eta zerbitzuetako langileak, ikastetxeko mantentze, kontserbazio eta funtzionamendu gastu arruntak, inbertsio errealen birjartzea, zuzendaritzan eta eginkizun pedagogikoetan laguntzeko beste kargu batzuk, hezkuntza bereziko ikastetxeetako langile osagarriak, eta abar.

Administrazio eta zerbitzuetako langileen gastuak eta zuzendaritzan eta eginkizun pedagogikoetan laguntzeko gastuak ikastetxeari zuzenean ordaintzen zaizkio, ordainketa eskuordeturik gabe.

Moduluaren zenbatekoa Nafarroan handiagoa da informazioa lortu ahal izan dugun gainerako autonomia erkidegoetan baino, Euskal Autonomia Erkidegoan izan ezik, taula honetan ageri den bezala:

|  |  |  |  |  |  |
| --- | --- | --- | --- | --- | --- |
|  | 2. zikloa  Haur Hezkuntza | Lehen  Hezkuntza | DBH  1.a eta 2.a | DBH  3.a eta 4.a | Batxilergoa |
| Estatuak ezarritako gutxienekoa | 37.823 | 37.823 | 54.855 | 61.939 | 73.804\* |
| EAE | 64.742 | 67.810 | 87.059 | 105.595 | 106.748 |
| Nafarroa | 59.361 | 68.574 | 83.406 | 95.555 | 90.978 |
| Murtzia | 58.329 | 63.787 | 87.410 | 93.811 | 92.903\* |
| Madril | 53.797 | 55.024 | 74.619 | 79.243 | 88.731\* |
| Gaztela-Mantxa | 40.313 | 43.480 | 59.311 | 63.157 | 75.273\* |

\* Kasu horietan, dena delako administrazioak zenbateko horri 3.606,00 euro kendu ahalko dizkio gehienez, ikasleen finantzaketa osagarriaren ondorioz, hezkuntza itun berezi horiek partzialak baitira.

* *Itunen kudeaketa.* Nafarroako Gobernuko Hezkuntza Departamentua bi zuzendaritza nagusitan banatuta dago: Unibertsitateen eta Hezkuntza Baliabideen Zuzendaritza Nagusia eta Hezkuntza Zuzendaritza Nagusia.

Zuzendaritza horietan ez dago berariazko unitate organikorik itunak edo ikastetxeek jasotzen dituzten diru-laguntzak gainbegiratzeaz arduratzen denik, aitzitik, atal edo zerbitzu bakoitza ikastetxe pribatuentzako funts publiko horiekin zerikusia duten alderdietako batzuk aztertzeaz arduratzen da.

*Unibertsitateen eta Hezkuntza Baliabideen Zuzendaritza Nagusia*

Zuzendaritza horren egituran bost zerbitzu daude, eta horietako bat Baliabide Ekonomikoen Zerbitzua da, zenbait ataletan banatua. Atal horien artean, aipatu behar ditugu, itunen kudeaketan parte hartzen dutelako, Ikastetxeen, Finantzaketaren eta Ikasketetarako Laguntzen Atala, Nominen eta Gizarte Aseguruen Atala —Itunpeko eta Diruz Lagundutako Ikastetxeen Nomina Bulegoarekin—, eta Azterlan Ekonomikoen Atala.

Nabarmendu behar dugu, gainera, Hezkuntzako Teknologien eta Informazio Sistemen Zerbitzua, EDUCA plataforma informatikoaren kudeaketaz arduratzen dena. Plataforma hori nahitaez erabili behar da ikastetxe publiko guztietan.

Ikastetxe itunduek ere aplikazio horren zati txiki bat erabili behar dute, Hezkuntza Departamentuaren eta ikastetxe itunduen arteko hitzarmenaren ondorioz, eta oinarrizko datu hauek sartu behar dituzte, besteak beste: ikasleen aurrematrikulak eta matrikulak (pertsona BHP edo HPB ikaslea den adierazita), eskola egutegia, taldeen eta irakasleen ordutegiak, amaierako kalifikazioak, langileen titulazioak eta prestakuntzarengatiko akreditazioak, ikasliburuen doakotasuna kudeatzearekin zerikusia duten datuak, eta ebaluazio diagnostikoen emaitzak.

*Hezkuntza Zuzendaritza Nagusia*

Zuzendaritza horren barruan dago Hezkuntzako Ikuskapen Zerbitzua. Organo horren ardura da legeak betetzen diren zaintzea eta Hezkuntza Administrazioa eta ikastetxeak aholkatu, gainbegiratu, ebaluatu eta informatzea, hezkuntza sistemaren kalitatea hobetzeko.

Zerbitzu horren antolaketa eta funtzionamendua 80/2008 Foru Dekretuak arautzen ditu. Dekretu horrek dioenez, unitateak Plan Estrategikoa izanen du, ikuskapenaren epe ertaineko gidalerroak islatu eta helburuak, estrategiak eta barne ekintzako ildoak ezarriko dituena; urteko jarduketa planen bidez zehaztuko da, eta horien betetze mailaren berri emanen da zerbitzuaren oroitidazkian. Planen aplikazio eremuan sartzen dira Nafarroako hezkuntza sistema ez-unibertsitarioa osatzen duten ikastetxe publiko zein pribatu, programa, zerbitzu eta jarduera guztiak.

Aztertzen ari garen aldirako, 2013ko irailean onetsi zen plana da aplikagarria, alegia, Hezkuntzako Ikuskapen Zerbitzuaren 2013-2017 bitarteko Plan Estrategikoa, eta horri lotuta urtero onetsitako jarduketa planak ere aplikatu behar dira.

Antolamenduaren, Orientazioaren eta Aukera Berdintasunaren Zerbitzuak ere itunen kudeaketan parte hartzen du Aniztasunarekiko Arretaren, Orientazioaren eta Hezkuntza Premia Berezien Atalaren bitartez, azken horrek zehazten baitu zer giza baliabide behar dituzten horrelako premiak dituzten ikasleek; halaber, egoera sozioekonomiko behartsuan dauden ikasleen ekipamendurako eta jantokirako laguntza ekonomikoez arduratzen da.

III. Helburuak, norainokoa eta mugak

Parlamentu-eskaerak kontuan hartuta, honako hauek izan ziren lan honen helburuak:

* Nafarroako Foru Komunitateko Administrazioak eta toki enteek 2012-2016 bitartean irakaskuntza pribatu ez-unibertsitariorako jarri dituzten funts publikoak kuantifikatu eta aztertzea.
* Nafarroako Foru Komunitateko Administrazioak eta toki enteek ikastetxe pribatuei lurzoru publikotik egin dizkieten lagapenak aztertzea.
* Ikastetxe pribatuei eragiten dieten zerga salbuespenak, kenkariak eta mota guztietako hobari fiskalak aztertzea.
* Hezkuntza Departamentuak ikastetxe itundu eta diruz lagunduei egindako kontrolak eta ikuskapenak aztertzea.
* Ikastetxe itunduen lagin bat eta diru-laguntzak jasotzen dituen ikastetxe bat fiskalizatzea, jaso dituzten funtsen euskarria eta justifikazioa egiaztatuz, langileei dagozkien funtsak barnean hartuta.
* Ikastetxe publiko bat eta ikastetxe itundu bat aukeratzea, antzeko ezaugarriak dituztenak (kokalekua, guztizko ikasle kopurua eta abar), kasu bakoitzean jarritako funts publikoak konparatzea, eta gela bakoitzeko gastua kalkulatzea.

Gure lana egiteko, jarraian zehazten den informazioa aztertu dugu:

* Irakaskuntza pribatuarekin zerikusia duten Nafarroako Foru Komunitateko Administrazioaren aurrekontu-partiden betetzea, 2012-2016 aldian.
* Ikastetxe pribatuei emandako diru-laguntzei buruz Nafarroako 272 udalek emandako informazioa.
* Lehen aipatutako udalek eta Ogasuneko eta Finantza Politikako Departamentuko Ondare Zerbitzuak ikastetxe pribatuentzako lursail edo eraikin publikoen lagapenei buruz emandako datuak.
* Ikastetxe pribatuei eragiten dien zerga araudia.
* Ikastetxe kopuruari, ikasleei eta ratioei buruz Hezkuntza Departamentuak emandako datuak.
* Laginerako hautatu diren bederatzi ikastetxeen gastu diruz lagunduen euskarria. Ikastetxeak honako hauek dira: Miravalles-El Redín ikastetxea, San Fermin ikastola, San Cernin ikastetxea, Santa María la Real ikastetxea, La Compasión-Escolapios ikastetxea, Compañía de María ikastetxea, Lizarra ikastola, Garcés de los Fayos ikastola eta Altsasuko Jesusen Bihotza ikastetxea.
* Elkarrekin konparatzeko hautatu diren ikastetxeen gastuak. Ikastetxe horiek Iruñeko San Juan de la Cadena ikastetxe publikoa eta Iruñeko Esclavas del Sagrado Corazón de Jesús ikastetxe itundua dira.

Lana egin da Espainiako Estatuko Kanpo Kontroleko Organo Publikoak Koordinatzeko Batzordeak onetsitako eta Kontuen Ganberaren fiskalizazio-eskuliburuan garatutako sektore publikoaren auditoriari buruzko printzipioei eta arauei jarraituz, eta, funtsean, fiskalizazio operatiboei eta betetzeari buruzko fiskalizazioei dagokien hirugarren eta laugarren mailako ISSAI-ES arauak aplikatu dira. Lanaren helburuaren eta inguruabarren arabera beharrezkotzat jo ditugun prozedura tekniko guztiak erabili dira.

Gure lanean eragina izan duen mugak zerikusia du ikastetxe itundu eta diruz lagunduen onura fiskalen kuantifikazioarekin, zeina parlamentu-eskaera baten bidez eskatu baita. Nafarroako Foru Komunitateko Administrazioaren onura fiskalen aurrekontuan ez daude xehakatuta zerga bakoitzari dagozkion zenbatekoak, eta horregatik ez dugu sozietateen gaineko zergan eta balio erantsiaren gaineko zergan onura horiek kuantifikatu ahal izateko daturik eskuratu.

Bestalde, jasotako parlamentu-eskaerekin zerikusia duten alderdi batzuk azpimarratu nahi ditugu:

* Gastua aurrekontu-partidaren arabera xehakatzeko, azken bost urteetan guztira 10.000 eurotik gorako betetze maila izan duten partidak aztertu ditugu, parlamentu-eskaeran eskatutako kontzeptu guztiak identifikatuz. 2012-2016 bitartean goian adierazitakoa baino gastu txikiagoa izan duten partidak ez dira aintzat hartu eta ez da kalkulatu haiek osatzen zuen kontzeptu zehatza, identifikazio horrek gehiegi luzatuko zukeelako gure lana, ondorioetan aldaketa nabarmenik eragin gabe.
* Bekak, liburuak eta eskola materiala: Ganbera honen iritziz, horiek familientzako laguntzak dira eta ikastetxe publikoetan dabiltzan ikasleei ere ematen zaizkie, ikastetxeentzako laguntzak izan gabe; beraz, kontzeptu horiek ez dira sartu gure analisian.
* Ikastetxe horiek Estatutik eta Europatik jasotako diru-sarrera publikoak, eta iturri pribatuetako diru-sarrerak: kasu honetan, Ganbera honek Nafarroako Foru Komunitateko Administraziotik jasotako diru-sarrera publikoak fiskalizatzeko soilik du eskumena. Lagineko ikastetxeek ez digute informaziorik eman jasotako gainerako diru-sarrerei buruz, alegia, aipatutakoez bestelako iturrietatik jasotakoei buruz, eta horrelakoak ezin izan ditugu kuantifikatu[[4]](#footnote-4).
* Eskatu zen irakaskuntza itunduko ikasleen kostua kalkulatu zedila irakaskuntza itunduak 25 pertsonako ratioa izanen balu, 30eko ratioaren ordez; bada, azken ratio hori ez da hezkuntzako ziklo guztietan aplikagarria, eta gainera ez dira ikastetxe itundu guztiak horraino iristen. Beraz, uste dugu ez duela zentzurik analisi hori egiteak.
* Nafarroan irakaskuntza pribatuko sareak jasotzen dituen funtsen auditoria publikoa eta sare publikoarekiko konparazioa egitea ahalbidetzen duten irizpide objektiboak prestatzeari dagokionez, uste dugu baldintzatzaile askok mugatzen dituztela ikastetxeen arteko konparazioak. Arrazoi horrengatik, antzeko ezaugarriak dituzten ikastetxe publiko bat eta ikastetxe itundu bat aukeratu ditugu gastuen arteko konparazioa egiteko, ausaz aukeratutako bi ikastetxeren arteko diferentziek ondorioak distortsionatu ez zitzaten.
* Kongregazio edo kooperatibetako zein erlijiosok edo kidek jasotzen duten ordainketa eskuordetua, zein jarduerarengatik jasotzen duten, eta zer adin duten: hartutako laginean aztertu dugu alderdi hori, eta ez ikastetxe itundu guztietan.
* Irakastordu kopuruaren banaketari dagokionez, EDUCA plataformak ematen duen informazioa aztertu dugu. Plataforma horrek ezartzen ditu irakasleen eskola-ordutegiak eta zehazten du Nafarroako Foru Komunitateko Administrazioak ordaindu beharreko modulua.
* Azkenik, galdetu da ea ikastetxe pribatuen patronalek baduten langilerik bere soldata diru-laguntza publikoen kargura jasotzen duenik. Hori dela eta, honako hau aztertu dugu: ea irakasleek ordainketa eskuordetuaren bidez jasotzen duten beren nomina; eta bestelako gastuen moduluaren bidez finantzatzen den langile ez irakasleen gastuaren euskarria.

IV. Konklusioak eta gomendioak

Egindako lanaren konklusio nagusiak aurkezten ditugu atal honetan, bai eta irakaskuntza pribatu ez-unibertsitariorako funts publikoen kudeaketa hobetzeko egokitzat jotzen ditugun gomendioak ere.

IV.1. Irakaskuntza pribaturako funts publikoak (2012-2016)

*Irakaskuntza pribatu ez-unibertsitarioan egindako gastua*

Nafarroako Foru Komunitateko Administrazioaren eta udalen aurrekontuetatik irakaskuntza pribaturako egindako gastua 133 milioi eurokoa izan zen 2016an, beheko taulan ageri den bezala (euroak milioikoetan):

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | 2012 | 2013 | 2014 | 2015 | 2016 | Guztira  2012-2016 | Aldea (%)  2016/2012 | Aldea (%)  2016/2012 |
| NFKAren gastua | 125.02 | 128,07 | 130,28 | 131,74 | 132,55 | 647,66 | 6 | 1 |
| Toki entitateen gastua | 0.38 | 0,37 | 0,48 | 0,42 | 0,45 | 2,11 | 18 | 7 |
| Guztira | 125,40 | 128,44 | 130,76 | 132,16 | 133,00 | 649,77 | 6 | 1 |

2012-2016 bitartean irakaskuntza pribatuan guztira 649,77 milioi euroko gastua egin zen, batez beste 129,95 milioi urtean; Nafarroako Foru Komunitateko Administrazioari dagozkio ia gastu guztiak, ehuneko 99,7 hain zuzen.

*Irakaskuntza pribatuan egindako gastua hezkuntza motaren arabera*

Finantzatutako hezkuntza derrigorrezkoa den (Lehen Hezkuntza eta DBH) edo ez den (Haur Hezkuntza eta Batxilergoa) erreparatuta bana daiteke Nafarroako Foru Komunitateko Administrazioaren gastua, eta emaitzak honako hauek dira (euroak milioikoetan):

|  |  |  |  |  |  |  |  |
| --- | --- | --- | --- | --- | --- | --- | --- |
|  | 2012 | 2013 | 2014 | 2015 | 2016 | Aldea (%)  2016/2012 | Aldea (%)  2016/2015 |
| Derrigorrezko hezkuntza | 71.44 | 74,90 | 76,20 | 77,40 | 78,09 | 9 | 1 |
| Derrigorrezkoa ez den hezkuntza | 35.39 | 36,16 | 36,26 | 36,31 | 36,15 | 2 | -0,4 |
| Sailkaezina | 18.19 | 17,01 | 17,82 | 18,03 | 18,31 | 1 | 2 |
| Guztira | 125,02 | 128,07 | 130,28 | 131,74 | 132,55 | 6 | 1 |

Gastu osoaren ehuneko 58 derrigorrezko hezkuntza finantzatzeko egin da, ehuneko 28 derrigorrezkoa ez den hezkuntza finantzatzeko, eta gainerako ehuneko 14a aurreko kontzeptuetako ezeinekin zuzenean lotu ezin diren gastuei dagokie.

Udalek egindako gastua ezin zaio zuzenean esleitu hezkuntza mota jakin bati; beraz, aurreko taulan “sailkaezin”tzat jotzen denari gehitu ahal zaio.

*Irakaskuntza pribatuan egindako gastua kontzeptuka*

* *Nafarroako Foru Komunitateko Administrazioaren gastua*. 2012-2016 bitartean milioi bat euro gainditu zituzten kontzeptuetako gastuak gastu osoaren 99 egiten du, eta honako hau da (euroak, milioikoetan):

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | 2012 | 2013 | 2014 | 2015 | 2016 | Guztira  2012-2016 | Aldea (%)  2016/2012 | Aldea (%)  2016/2015 |
| Lehen Hezkuntza – Nominak eta Giz. Seg. | 33.15 | 33,52 | 34,40 | 35,16 | 35,54 | 171,76 | 7 | 1 |
| Bigarren Hezk. 2. zikloa – Nominak eta Giz. Seg. | 14.90 | 14,82 | 15,30 | 15,65 | 15,96 | 76,64 | 7 | 2 |
| Haur Hezk. 2. zikloa – Nominak eta Giz. Seg. | 14.30 | 14,04 | 13,71 | 13,76 | 13,60 | 69,41 | -5 | -1 |
| Bigarren Hezk. 1. zikloa - Nominak eta Giz. Seg. | 12.43 | 12,94 | 12,71 | 12,25 | 12,25 | 62,58 | -1 | - |
| Batxilergoa – Nominak eta Giz. Seg. | 8.21 | 8,01 | 8,19 | 8,34 | 8,47 | 41,21 | 3 | 2 |
| Lehen Hezkuntza – Ordezk. eta best. gastuak | 5.98 | 7,37 | 7,57 | 7,83 | 8,04 | 36,79 | 34 | 3 |
| Adingabeentzako laguntza | 4.21 | 4,31 | 4,63 | 4,76 | 4,79 | 22,70 | 14 | 1 |
| Haur Hezk. 2. zikloa – Ordezk. eta best. gastuak | 2.92 | 3,55 | 3,66 | 3,61 | 3,53 | 17,27 | 21 | -2 |
| Bigarren Hezk. 2. zikloa - Ord., best. gast. eta diru-lag. | 2.52 | 3,27 | 3,33 | 3,51 | 3,29 | 15,92 | 31 | -6 |
| Bigarren Hezk. 1. zikloa - Ord., best. gast. eta diru-lag. | 2.45 | 2,99 | 2,89 | 3,00 | 3,01 | 14,35 | 23 | - |
| Goi mailako hez. zikloak-Nominak eta Giz. Seg. | 2.55 | 2,62 | 2,84 | 2,98 | 3,11 | 14,10 | 22 | 5 |
| Erdi mail. hez. zikloak - Ord., best. gast. eta diru-lag. | 2.81 | 2,89 | 2,96 | 2,68 | 2,43 | 13,76 | -13 | -9 |
| Erdi mail. hez. zikloak-Nominak eta Giz. Seg. | 2.85 | 2,82 | 2,65 | 2,62 | 2,75 | 13,69 | -3 | 5 |
| Hezkuntza Berezia diru-laguntza-Nominak eta Giz. Seg. | 2.58 | 2,54 | 2,58 | 2,60 | 2,60 | 12,91 | 1 | 0,2 |
| Berariazko hezk. premiak - Nominak eta Giz. Seg. | 2.70 | 2,63 | 2,62 | 2,52 | 2,39 | 12,86 | -12 | -5 |
| Hezkuntza Berezia - Ord., best. gast. eta diru-lag.. | 2.00 | 2,28 | 2,30 | 2,43 | 2,47 | 11,47 | 24 | 2 |
| Batxilergoa | 1.38 | 1,77 | 1,74 | 1,85 | 1,74 | 8,48 | 26 | -6 |
| Berariazko hezk. premiak diru-lag. | 0.93 | 1,07 | 1,05 | 1,11 | 1,11 | 5,27 | 20 | - |
| Zailtasunak dituzten ikasleentzako arreta diru-lag. | 1.05 | 1,05 | 1,05 | 1,05 | 1,05 | 5,24 | - | - |
| Enplegu Plana. Lanbide Heziketa | 0.99 | 0,39 | 0,43 | 0,81 | 0,75 | 3,37 | -24 | -8 |
| Immigrazioa eta gutx. kulturalak-Nominak eta Giz. Seg. | 0.61 | 0,55 | 0,53 | 0,55 | 0,55 | 2,79 | -10 | - |
| PFEZaren % 0,7ko funtsa | 0.37 | 0,45 | 0,49 | 0,54 | 0,55 | 2,40 | 46 | 1 |
| Goi mailako hez. zikloak – Ord. eta best. gastuak | 0.38 | 0,46 | 0,53 | 0,49 | 0,52 | 2,37 | 37 | 6 |
| Prestakuntza eta enplegurako programa mistoak | 0.45 | 0,35 | 0,57 | 0,28 | 0,49 | 2,14 | 9 | 77 |
| Immigrazioa/gutxiengo kulturalak, laguntzak | 0.38 | 0,39 | 0,39 | 0,40 | 0,39 | 1,95 | 3 | -1 |
| Enplegu plana. Laneratzeko programak. | 0.23 | 0,26 | 0,28 | 0,26 | 0,27 | 1,26 | 17 | 4 |
| Eskola garraioa | 0.22 | 0,27 | 0,27 | 0,15 | 0,14 | 1,06 | -36 | -7 |
| El Molinorekiko hitzarmena | 0.19 | 0,19 | 0,22 | 0,22 | 0,22 | 1,04 | 16 | - |
| Beste aurrek. partida batzuk (95 partida) | 1.28 | 0,27 | 0,39 | 0,33 | 0,54 | 2,87 | -58 | 47 |
| Guztira | 125,02 | 128,07 | 130,28 | 131,74 | 132,55 | 647,66 | 6 | 1 |

Guztizko gastua 2012-2016 bitartean 647,66 milioi eurokoa izan zen, eta urteko batez besteko gastua 129,53 milioikoa. Zenbateko hori Nafarroako Foru Komunitateko Administrazioaren aurrekontuko gastu osoen ehuneko 3,4 da.

Ikastetxe pribatuetako irakasleen nominen ordainketa eskuordetuari dagokion gastua da kontzeptu nagusia, guztira 477,95 milioiko gastuarekin (gastu osoaren ehuneko 74) eta urtean batez beste 95,59 milioiko zenbatekoarekin.

Egiaztatu dugu badirela zenbait akats nominetan, gastua zikloaren eta/edo hezkuntza motaren arabera esleitzerakoan eginak. Batzuetan hala gertatzen da irakaskuntza hainbat ziklotan ematen delako, baina aipatutako ehunekoak ez lirateke nabarmen aldatuko akats horiek zuzenduko balira.

Irakasle ez diren langileen gastuarekin batera beste kontzeptu batzuk jarri dira, hala nola ikastetxeen mantentzea, hezkuntza motarekin identifikatutako aurrekontu-partidetan, eta 148,38 milioi euro egiten dute aldi osoan, 29,68 milioiko batez besteko gastuarekin; guztizkoaren ehuneko 23 dira. Ezin da bereizi zer zati dagokion aipatutako kontzeptuetako bakoitzari, “bestelako gastu” gisa identifikatutako modulu zatia jasotzen dutelako aurrekontu-partida horiek.

Gastuaren gainerako ehuneko hiruan beste kontzeptu batzuk sartzen dira, hala nola eskola garraioa, El Molinorekiko berariazko hitzarmena eta abarrekoak. Bestalde, 7. eranskinean jaso ditugu 2012-2016 aldi osoan 10.000 eurotik milioi bat eurora bitarteko gastua izan zuten aurrekontu-partidak.

* *Udalen gastua*. Toki entitate horiek ikastetxe pribatuetan egindako gastua 2,11 milioikoa izan zen aztertutako aldian; hona hemen horren bilakaera kontzeptuka:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | 2012 | 2013 | 2014 | 2015 | 2016 | Guztira  2012-2016 | Aldea (%)  2016/2012 | Aldea (%)  2016/2015 |
| Funtzionamendu gastuak | 272.467 | 248.243 | 272.019 | 239.390 | 272.443 | 1.304.562 | - | 14 |
| Eskolaz kanpoko jarduerak eta beste ekitaldi batzuk | 81.812 | 81.685 | 81.455 | 84.349 | 68.857 | 398.158 | -16 | -18 |
| Dir-lag. eta hitzarmeneko ekarp. - Ilundain Haritz Berri Fund. | 20.000 | 0 | 106.200 | 86.668 | 72.827 | 285.695 | 249 | -17 |
| Jantokia, materialak eta ikasleen garraioa | 8.021 | 5.727 | 19.687 | 7.808 | 4.126 | 45.369 | -49 | -47 |
| Ikastetxe berriko obrak egitea | 0 | 38.500 | 0 | 0 | 0 | 38.500 | - | - |
| Vianako Erentzun Ikastolaren zorraren amortizazioa | 0 | 0 | 0 | 0 | 30.000 | 30.000 | - | - |
| Ikastetxeetako obretarako laguntzak (EIOZa adinako zenbatekoa) | 0 | 0 | 0 | 5.712 | 4.336 | 10.048 | - | -24 |
| Orokorra, guztira | 382.300 | 374.155 | 479.362 | 423.926 | 452.587 | 2.112.331 | 18 | 7 |

Kasu honetan, guztizko gastuaren ehuneko 62 ikastetxeen funtzionamendu gastuak finantzatzeko izan da, eta ehuneko 19 eskolaz kanpoko jarduerak eta ikastetxeek antolatutako bestelako ekitaldiak diruz laguntzeko. Funts horiek 34 ikastetxetara bideratu zituzten 26 udalek, guztira.

Honako hauek dira 2012-2016 bitartean 50.000 euro baino gehiago jarri zituzten udalak:

|  |  |  |  |  |  |  |
| --- | --- | --- | --- | --- | --- | --- |
| Udala | 2012 | 2013 | 2014 | 2015 | 2016 | Guztira, 2012-2016 |
| Iruña | 73.667 | 76.507 | 76.829 | 77.854 | 63.371 | 368.228 |
| Aranguren | 20.000 | 0 | 106.200 | 86.668 | 72.827 | 285.695 |
| Bera | 48.192 | 49.357 | 45.662 | 40.771 | 51.404 | 235.385 |
| Altsasu | 45.000 | 45.000 | 45.000 | 45.000 | 45.000 | 225.000 |
| Etxarri Aranatz | 51.480 | 25.740 | 55.059 | 29.255 | 55.000 | 216.534 |
| Olazti | 38.181 | 21.207 | 21.827 | 18.619 | 19.422 | 119.255 |
| Viana | 15.534 | 12.300 | 12.300 | 15.300 | 40.300 | 95.734 |
| Lesaka | 21.244 | 19.648 | 18.103 | 15.964 | 17.971 | 92.931 |
| Arbizu | 4.171 | 19.702 | 20.362 | 18.488 | 18.989 | 81.713 |
| Lakuntza | 11.500 | 13.655 | 13.700 | 13.700 | 13.950 | 66.505 |
| Urdiain | 12.385 | 13.020 | 13.484 | 13.500 | 13.500 | 65.889 |
| Tafalla | 998 | 39.071 | 15.927 | 5.757 | 588 | 62.341 |
| Zangoza | 12.000 | 12.000 | 12.000 | 12.000 | 12.000 | 60.000 |
| Gainerako udalak\* | 27.948 | 26.949 | 22.907 | 31.050 | 28.267 | 137.121 |
| Guztira | 382.300 | 374.155 | 479.362 | 423.926 | 452.587 | 2.112.331 |
| \* Ziordia, Barañain, Arruazu, Lizarra, Uharte Arakil, Bakaiku, Mendabia, Iturmendi, Berriozar, Andosilla, Ergoiena, Oibar eta Lodosa. | | | | | | |

*Gastua ikastetxez ikastetxe*

Txosten honen 8. eta 9. eranskinetan ikastetxez ikastetxe xehakatuta ageri dira Nafarroako Foru Komunitateko Administrazioak eta udalek, hurrenez hurren, 2012-2016 bitartean emandako funts publikoak.

Eranskinetako datuen azterketak erakusten duenez, 29 ikastetxek 2012-2016 bitartean hamar milioi euro baino gehiago jaso zituzten Nafarroako Foru Komunitateko Administraziotik eta toki entitateetatik, guztira gastu osoaren ehuneko 78; eta horien artean nabarmentzen dira 2012-2016 bitartean 20 milioi euro baino gehiago jaso zutenak (gastu osoaren 37, guztira):

|  |  |  |  |  |  |  |  |
| --- | --- | --- | --- | --- | --- | --- | --- |
|  | 2012 | 2013 | 2014 | 2015 | 2016 | Ikasleak, guztira  2016-2017 | Talde kop.  2016-2017 |
| Miravalles - El Redín | 5.41 | 5,75 | 5,90 | 6,02 | 6,16 | 2.332 | 83 |
| Fundacion Educativa Santo Domingo | 5.10 | 5,32 | 5,36 | 5,47 | 5,38 | 1.696 | 70 |
| Ilundain Haritz Berri Fundazioa[[5]](#footnote-5) | 5.61 | 5,40 | 5,37 | 4,29 | 4,31 | Ez dago daturik | |
| San Ignacio | 4.74 | 4,90 | 4,83 | 4,95 | 4,92 | 1.751 | 60 |
| San Cernin | 4.65 | 4,77 | 4,80 | 4,81 | 4,81 | 1.653 | 60 |
| Santa María La Real | 4.34 | 4,60 | 4,63 | 4,68 | 4,74 | 1.774 | 60 |
| San Fermin Ikastola | 4.40 | 4,61 | 4,64 | 4,67 | 4,59 | 1.587 | 59 |
| Escuelas Salesianas Don Bosco | 4.47 | 4,47 | 4,56 | 4,52 | 4,55 | 861 | 37 |
| Liceo Monjardín | 4.64 | 4,48 | 4,48 | 4,45 | 4,45 | 1.688 | 58 |
| Irabia-Izaga | 3.62 | 3,93 | 4,13 | 4,36 | 4,61 | 1.740 | 66 |

Aipatu beharra dago Miravalles-El Redín ikastetxeak bi egoitza dituela, bata Zizur Txikian eta bestea Iruñean; bestalde, Fundación Educativa Santo Domingok lau ikastetxe ditu, Tuteran, Burlatan eta Atarrabian kokatuak, eta Irabia-Izagak bi egoitza ditu, Cordovillan eta Burlatan kokatuak. Ikastetxe horiek dira, gainera, ikasle gehien jasotzen dituztenak eta ikasgela gehien dituztenak.

Escuelas Salesianas Don Bosco ikastetxeko taldeen kopurua azpimarratu behar da, gainerako ikastetxeena baino nabarmen txikiagoa delako. Kontuan hartu behar da Escuelas Salesianas Don Bosco ikastetxeko ikasleen ehuneko 66 Lanbide Heziketako ziklokoak direla (goiko taulako gainerako ikastetxeek ez dute ematen ziklo hori) eta gainerakoak DBHkoak eta Batxilergokoak; taldeen kopuruari dagokionez, 37etatik 26 Lanbide Heziketakoak dira, eta gainerakoak aipatutako beste etapetakoak. Hezkuntzako etapa horietako moduluak, batik bat Lanbide Heziketakoak, altuenak dira; izan ere, 2016ko 4,55 milioi euroetatik gutxienez 3,26 Lanbide Heziketari dagozkio, eta gainerakoak beste etapei.

*Gastua, finantzaketa araubidearen arabera*

Beheko taulan funts publikoak xehakatu ditugu, ikastetxeak Nafarroako Foru Komunitateko Administrazioarekin duen harremana itun bidez ala diru-laguntza bidez gauzatzen den kontuan hartuta:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | 2012 | 2013 | 2014 | 2015 | 2016 | Guztira  2012-2016 | Aldea (%)  2016/2012 | Aldea (%)  2016/2015 |
| Itunak | 115.14 | 118,91 | 120,43 | 121,71 | 122,39 | 598,58 | 6 | 1 |
| Diru-laguntzak | 9.88 | 9,16 | 9,85 | 10,03 | 10,16 | 49,08 | 2 | 1 |
| Orokorra, guztira | 125.02 | 128,07 | 130,28 | 131,74 | 132,55 | 647,66 | 6 | 1 |

Ikusten denez, gastu osoaren ehuneko 92 ikastetxe itunduei dagokie, eta gainerako ehuneko 8a dagokie diru-laguntzak jasotzen dituzten ikastetxeei.

Laburbilduta, 2016an irakaskuntza pribatuan finantzatutako gastua 133 milioi eurokoa izan zen, eta 2012koaren eta 2015ekoaren aldean hurrenez hurren ehuneko sei eta ehuneko bat hazi zen; gastu horren ehuneko 99,7 Nafarroako Foru Komunitateko Administrazioak hartu zuen bere gain, itunak finantzatzeko, gehienbat (guztizkoaren ehuneko 92). Beste alde batetik, funts publikoekin finantzatutako ikastetxe pribatuetako guztizko ikasle kopurua ehuneko bost hazi da 2012-2016 bitartean, eta gelen kopurua (ikastetxeak finantzatzeko erabiltzen den parametroa) ehuneko bi. Alabaina, derrigorrezko hezkuntzako gelak ehuneko lau gehitu dira, eta derrigorrezkoa ez den hezkuntzakoak ehuneko bi gutxitu.

IV.2. Lurzoru publikoaren lagapenak ikastetxe pribatuentzat

Nafarroako 272 udalei eta Ogasuneko eta Finantza Politikako Departamentuko Ondare Zerbitzuari informazioa eskatu diegu ikastetxe horiei lagatako lurzoru publikoari buruz. Hona emaitzak:

|  |  |  |  |  |  |
| --- | --- | --- | --- | --- | --- |
| Lagatzailea | Lagapen-hartzailea | Kanona | Lagapen urtea | Lagapenaren epea | Lagapen-hartzailearen eginbeharrak |
| Berako Udala | Labiaga ikastola | Ez | 1996 | 50 urte | Euskarazko irakaskuntza |
| Berako Udala | Ez | 1982 | Ez dago jasota | Euskarazko irakaskuntza |
| Ondare Zerbitzua | Ilundain Haritz Berri Fundazioa | Ez | 2008 | 5-20 urte | Berariazko irakaskuntza |
| Ondare Zerbitzua | Nuestra Señora del Puy | Ez | 1978 | 20 urte\* | Irakaskuntza ertainak |
| Tafallako Udala | Garcés de los Fayos ikastola | Bai | 2012 | 75 urte | Bigarren Hezkuntza |
| Arbizuko Udala | Gurasoen Irakaskuntza Kooperatiba (Andra Mari ikastola) | Ez | Ez dago jasota | Ez dago jasota | Ez dago jasota |
| Etxarri Aranazko Udala | Ez | 1986 | Mugagabea | Irakaskuntza |
| Etxarri Aranazko Udala | Ez | 1987 | Ez dago jasota | Haur eta Lehen Hezkuntza |
| Etxarri Aranazko Udala | Ez | 1998 | 50 urte | Ikastola handitzea |
| Etxarri Aranazko Udala | Bai | 2012 | 99 urte | Ikastetxea eraikitzea |
| Olaztiko Udala | Gurasoen irakaskuntza-kooperatiba (Iñigo Aritza ikastola) | Ez | Ez dago jasota | 2012an amaitu zen | Ez dago jasota |
| Altsasuko Udala | Bai | 2012 | 50-99 urte | 0-6 urtekoen ikastetxea |
| Altsasuko Udala | Ez | 1977 | Ez dago jasota | OHOko irakaskuntza elebiduna |
| Abartzuzako Udala | Andéraz Escuelas Pías | Ez | Ez dago jasota | Ez dago jasota | Ez dago jasota |
| Berriozarko Udala | Lantxotegi Elkartea | Ez | 2011 | 15 urte | HLPP programak ematea |
| Berriozarko Udala | Ez | 2016 | 15 urte | HLPPE programak ematea |
| Eguesibarko Udala | Santa María La Real | Bai | 2005 | 99 urte | Irakaskuntza |
| Iruñeko Udala | Francisco de Jaso ikastola | Bai | 1997 | 50-99 urte | Ikastetxea eraikitzea |
| Iruñeko Udala | San Cernin | Bai | 1990 | 50-99 urte | Ikastetxea eraikitzea |
| \* Luza daitekeen epea da, eta artzapezpikutzak konpondutzat eman arte iraunen du. | | | | | |

Guztira, 11 ikastetxeri egindako 19 lagapen daude jasorik, eta horien artean nabarmentzen dira hiru ikastetxek osatzen duten gurasoen irakaskuntza-kooperatibari egindakoak, horietako biri zenbait lurzati laga baitzaizkie.

Lagapena doakoa da 13 kasutan, eta udal lagatzaileak ikastetxeei kanona kobratzen die gainerako sei kasuetan:

|  |  |  |  |  |
| --- | --- | --- | --- | --- |
|  | Lagapen-hartzailea | Kanona | Lagapen urtea | Lagapenaren epea |
| Tafallako Udala | Garcés de los Fayos ikastola | 11.000 euro urtean | 2012 | 75 urte |
| Altsasuko Udala | Gurasoen Irakaskuntza Kooperatiba (Iñigo Aritza ikastola) | 1.000 euro urtean | 2012 | 50-99 urte |
| Etxarri Aranazko Udala | Gurasoen Irakaskuntza Kooperatiba (Andra Mari ikastola) | 30 euro urtean (berrikuspena KPIarekin) | 2012 | 99 urte |
| Eguesibarko Udala | Santa María La Real | 25.350 euro urtean | 2005 | 99 urte |
| Iruñeko Udala | Francisco de Jaso ikastola | 11.797 euro urtean (berrikuspena KPIarekin) | 1997 | 50-99 urte |
| Iruñeko Udala | San Cernin | 10.368 euro urtean (berrikuspena KPIarekin) | 1990 | 50-99 urte |

Aurreko datuetatik nabarmendu behar dugu ezen, Garcés de los Fayos ikastolaren kasuan, adierazitako zenbatekoa eskrituran jasotakoa dela, baina diru kopuru horren kobrantza (11.000 euro urtean) konpentsatzeko, Udalak ikastetxe horren kanpoaldeko kirol instalazioetako batzuk erabiltzen dituela.

Lagapen horiek araudiari noraino egokitzen zaizkion argitzeko azterketa orokorra egin dugu eta ondorio hauek atera ditugu:

* Lagapenak 70eko hamarkadatik hona egin dira, eta bitarte horretan araudi aplikagarria nabarmen aldatu da; lagapen horien ezaugarriak askotarikoak dira izapidetzeari, kanona ezartzeari edo ez ezartzeari eta beste alderdi batzuei dagokienez. Hala ere, kontuan hartu behar da lurzoru publikoa ikastetxeei lagatzea, itunduak izan edo ez, beti dela bateragarria ondasun bat hezkuntza bezalako erabilera orokor bati atxikitzearekin.
* Gaur egun, udal eraikinen eta lurzoru publikoaren lagapenari aplikatu beharreko arau substantiboak Toki Administrazioari buruzko Foru Legea eta Toki Entitateen Ondasunei buruzko Erregelamendua dira; foru lege horrek ezartzen duenez, pertsona edo erakunde jakin batek erabilera publikoko ondasunak modu pribatiboan, besteri erabilera mugatuz edo galaraziz, erabili ahal izateko, administrazio-emakida lortu behar du; aldez aurretik, baldintzen agiri arauemailea onetsi behar da, eta emakida adjudikatzerakoan publizitatearen eta lehiaren printzipioak bete behar dira. Gainera, aprobetxamendu berezi hori irabazizkoa da, eta irabazia txosten ekonomiko batean kuantifikatu behar da merkatuko balioak kontuan hartuz. Legez ezarritako kasuetan bakarrik izan daiteke doakoa.

Bestalde, ondareko ondasunen lagapena doakoa izan daiteke baldin eta irabazi-asmorik gabeko entitate pribatuei lagatzen bazaizkie ondasunak, onura publiko edo gizarte-intereseko xedeetarako eta gehienez 20 urterako.

* Estatuko gainerako lurraldeetan, jabari publikoko ondasunen erabileraren araubidea eguneratuz joan da denbora igaro ahala, eta Nafarroan ezarritakoa baino malguagoa da. Emakidak zuzenean egitea onartzen du, eta doako lagapenak egiteko aukera ematen du.
* Ikastetxe itunduei egindako lagapen gehienetan jabari publikoko lurrak laga dira, ikastetxe lagapen-hartzaileek administrazio-emakida eskatu dute eta behar ziren izapideak bete dira.

Egindako lagapenak, oro har, bat datoz aplikatu beharreko araudiarekin, eta administrazio-emakidak formalizatu dira jabari publikoko lurrak laga izan direnean.

IV.3. Ikastetxe pribatuen zerga salbuespenak edo kenkariak

Ikastetxe horiek izan ditzaketen zerga nagusiak sozietateen gaineko zerga, balio erantsiaren gaineko zerga, ondasun higiezinen gaineko zerga eta jarduera ekonomikoen gaineko zerga dira.

*Nafarroako Zerga Ogasunaren tributuak*

* *Sozietateen gaineko zerga*. Hezkuntza jardueraren bidez lortzen diren errentak zerga horren kargapean daude, eta ez dago berariaz aurreikusirik horrelako ikastetxeentzako onura fiskalik zerga horri dagokionez. Ikastetxe bakoitzak bere forma juridikoaren araberako karga-tasarekin tributatzen du.

Hona hemen ikastetxe pribatuen karga-tasak, ikastetxeek hartutako forma juridikoaren arabera:

|  |  |  |
| --- | --- | --- |
| Forma juridikoa | Ikastetxe kop. | Karga-tasa |
| 10/1996 Foru Legea aplikatzen zaien zentroak | 48 | Tributaziotik salbuetsiak; % 10 beren xedeaz bestelako jardueretarako |
| Kooperatiba babestuak | 15 | % 17 |
| Sozietate anonimoak/erantzukizun mugatua | 3 | Tasa orokorrak |

Ikus daitekeenez, ikastetxe gehienei Fundazioen Tributu Araubidea erregulatzen duen 10/1996 Foru Legea aplikatzen zaie, fundazio edo erlijioso-kongregazio gisa edo onura publikoa deklaratutako elkarte gisa eratu direlako; beren xedeaz bestelako ustiapen ekonomikoren baten bidez etekinak lortzen badituzte, horiek ehuneko 10eko tasarekin zergapetuko dira[[6]](#footnote-6).

Bestalde, babestutako kooperatiba gisa eratu diren ikastetxeek ehuneko 17ko karga-tasa dute, sozietateen gaineko zergari buruzko araudiarekin bat etorriz.

Sozietate anonimoak edo erantzukizun mugatuko sozietateak diren hiru ikastetxeek karga-tasa orokorrak dituzte.

* *Balio erantsiaren gaineko zerga.* Zerga hori arautzen duen 10/1992 Foru Legearen arabera, hezkuntza jarduera BEZetik salbuetsita dago irakaskuntza emateko baimendutako ikastetxe guztietan. Beraz, horrek aztergai ditugun 66 ikastetxeei eraginen lieke.

Azpimarratu nahi dugu 19 ikastetxetan merkataritza-sozietateak eratu direla, ikastetxeen paraleloak, eta haien xede soziala hezkuntzaz kanpokoa dela; sozietate horiek irakaskuntza emateko erabiltzen diren ondasunen titularrak dira, eta hezkuntza ematen duten ikastetxe pribatuei alokatzen dizkiete. Horrek ahalbidetzen die BEZaren kargapeko jarduera bat egitea, eta, hain zuzen ere, egiaztatu dugu 2002-2017 bitartean 19 sozietate horiek BEZaren 2,66 milioi euroko itzulketarako eskubideak sortu dituztela, guztira.

* *Ondare-eskualdaketen eta egintza juridiko dokumentatuen gaineko zerga.* Kasu horretan, aipatutako 48 ikastetxeak, Fundazioen Araubidea erregulatzen duen 10/1996 Foru Legeari heldu diotenak, zerga horretatik salbuetsita daude, baldin eta eskuraketak iraunkortasunez atxikitzen bazaizkie beren xede sozial edo helburu berariazkoa osatzen duten jarduerei.

Nafarroako Foru Komunitateko Administrazioaren onura fiskalen aurrekontuak ez du zehazten aztertutako zerga horietako bakoitzean zenbat legokiekeen ikastetxe horiei; beraz, behar den informazioa falta zaigu ikastetxe guztiek ohiko tasekin tributatu izan balute Nafarroako Foru Komunitateko Administrazioak jasoko zukeen zenbatekoa kalkulatzeko.

*Toki zergak*

* *Lurraren kontribuzioa.* Toki Ogasunei buruzko 2/1995 Foru Legeak berariaz ezartzen du irakaskuntza ez-unibertsitarioa ematen duten ikastetxe itunduentzako eraikinak eta lurrak zerga hori ordaindu beharretik salbuetsita egonen direla.

Arau horrek ez du salbuespena emateko baldintzarik ez prozedurarik aurreikusten, eta ez du zehazten eraikin osoa salbuetsiko den edo irakaskuntza itunduari atxikitako zatia bakarrik, ezta nor den zergaren subjektu pasiboa ere. Estatuko araudian, salbuespen horren norainokoa berariaz arautzen da 2187/1995 Errege Dekretuan. Bertan honako hau ezartzen da: salbuespena lortzeko, ondasunen titularrak ikastetxearen titularra bera izan behar du; espresuki eskatu behar da salbuespena, eta tributaziotik salbuetsitako azalerak irakaskuntza itundurako erabiltzen direnak soilik izanen dira.

Estatuan, beraz, bestelako arauak dituzte eta ondorioak bestelakoak dira. Nafarroan, ikastetxeek ez dute zerga hori ordaintzen, aipatutako salbuespena ikastetxeen azalera osoari aplikatu behar zaiela ulertzen delako. Gainera, ondasunen titularra edozein dela ere, berdin aplikatzen da salbuespena. Ildo horretan, egiaztatu dugu 32 ikastetxetan ondasunen titularra ez dela irakaskuntza ematen duena, eta, normalean, alokatu egiten dizkiola ondasunak. Era berean, egiaztatu dugu metro karratuen ehuneko 27, zeinen katastro balioak guztizkoaren ehuneko 62 egiten baitu, irakaskuntzarako erabiltzen diren azalerei dagozkiela; gainerakoa itundu gabeko hezkuntzarako, kirolerako, etxebizitzarako, bulegoetarako, aisiarako, biltegietarako eta abarreko xedeetarako erabiltzen da.

Lurraren kontribuzioaren salbuespen horren ondorioz udalek jasotzen ez dituzten diru-sarreren zenbatespena egin dugu guztizko katastro balioen bidez[[7]](#footnote-7) eta udalek aplikatzen dituzten tasen bidez, eta datu hauek atera ditugu:

|  |  |  |  |  |  |  |
| --- | --- | --- | --- | --- | --- | --- |
|  | 2012 | 2013 | 2014 | 2015 | 2016 | Guztira, 2012-2016 |
| Lurraren kontribuzioko onura fiskalen zenbatespena | 959.712 | 988.917 | 996.818 | 1.005.550 | 1.006.062 | 4.957.061 |

* *Jarduera ekonomikoen gaineko zerga*. Toki Ogasunei buruzko Foru Legeak ezartzen duenez, zerga ordaindu beharretik salbuetsita daude gehienbat funts publikoen bidez finantzatzen diren irakaskuntza establezimenduak, maila guztietakoak, edo ongintzakoak nahiz onura publikokoak direla deklaratutako fundazioak.

Arauak ez du ezartzen salbuespenaren baldintzak justifikatzeko prozedurarik.

Toki enteek aplikatzen dituzten tasak kontuan hartuz, ikastetxe horiek zenbat ordaindu behar zuketen kalkulatu dugu, eta emaitza honako hau da:

|  |  |  |  |  |  |  |
| --- | --- | --- | --- | --- | --- | --- |
|  | 2012 | 2013 | 2014 | 2015 | 2016 | Guztira, 2012-2016 |
| JEZeko onura fiskalen zenbatespena | 26.011 | 26.011 | 26.011 | 26.011 | 26.011 | 130.055 |

Kontuan hartu dugun zenbatekoa urte guztietan berdina da, egiaztatu baitugu, arau orokor gisa, ordaindu behar diren kuotak denboran zehar egonkorrak direla.

IV.4. Hezkuntza Departamentuaren ikuskapen eta kontrol jarduketak

Irakaskuntza pribatu ez-unibertsitarioaren itunen eta diru-laguntzen kudeaketari buruz egiten diren jarduketa nagusiak hauek dira:

* Nafarroako Foru Komunitateko Administraziotik jasotako funts publikoak justifikatzeko, ikastetxe itunduek, ikasturte bakoitzaren amaieran, Eskola Kontseiluak onetsitako ziurtagiri bat aurkezten dute, izandako gastuei eta lortutako diru-sarrerei buruzkoa. Ikastetxeen, Finantzaketaren eta Ikasketetarako Laguntzen Atalak jasotzen du ziurtagiri hori. Ez da eskatzen ikastetxeek aurkeztutako zenbakien euskarri den dokumenturik, ez eta haien laginik aztertzen ere.
* Zuzendaritzan eta eginkizun pedagogikoetan laguntzeko beste kargu batzuetako osagarriaren kobrantzari buruz ikastetxeek bidaltzen dituzten ziurtagiriak ere goian aipatutako atalak jasotzen ditu; gainera, 2017-2018 ikasturtetik, kargu horietan ari diren pertsonek jasotako diru kopuruen berri bidaltzen dute ikastetxeek. Beste alde batetik, logopeda eta zaintzaileen kontratuak jasotzen ditu, eta pertsona horiek dagozkien ordainsariak jaso dituztela dioten ziurtagiriak era bai, nahiz eta diru kopuru horiek ez diren kuantifikatzen. Langile horien nominarik ez da eskatzen. Beraz, ez da egiaztatzen ikastetxeak langileari hitzarmen aplikagarriaren arabera dagokion diru kopurua ordaintzen ote dion.
* Ikastetxe pribatuetako langileak kontratatzeko prozedurak ez dira gainbegiratzen; prozesu horri buruz, ikastetxeek ziurtagiri bat bidaltzen dute, araudian eskatzen den bezala publizitatearen, merezimenduaren eta gaitasunaren printzipioak bete dituztela dioena.

Horri dagokionez, 2017aren amaieran sindikatuek, patronalek eta Nafarroako Foru Komunitateko Administrazioak sinatutako akordioak, Unibertsitateen eta Hezkuntza Baliabideen Zuzendaritza Nagusiak kontrataziorako irizpideetan egindako aldaketarekin eta homogeneizazioarekin batera, araudian ezarritakoa garatzen du eta publizitatearen, merezimenduaren eta gaitasunaren irizpideen aplikazioa errazten du.

* Ikastetxeek kontratatutako langileen ordezkapenak honela kontrolatzen dira: ikastetxeek Itunpeko eta Diruz Lagundutako Ikastetxeen Nomina Bulegoari bidaltzen dizkiote kontratua, behar den titulazioa, Gizarte Segurantzako alta eta ordezkatutako pertsonaren dokumentazioa.
* Hezkuntzako Ikuskapen Zerbitzuak Nafarroako ikastetxe guztientzat urtero onesten dituen planek zuzenean eragiten diete ikastetxe itunduei eta diruz lagunduei. Plan horietako jarduerek zerikusia dute alderdi hauekin, funtsean: taldeen eta irakasleen ordutegiak eta titulazioak berrikustea[[8]](#footnote-8) ikasturtearen hasieran; eskola egutegia eta ordutegia onartzea; Haur Hezkuntzako eta Lehen eta Bigarren Hezkuntzako ikastetxeen urteko plangintza gainbegiratzea (bizikidetza eta hobekuntza planak barne); eskolako bizikidetzarekin lotuta dauden erreklamazio eta salaketen gaineko txostenak egitea; ikasleen eskolatzea eta onarpena koordinatu eta gainbegiratzea, ikastetxeei aholkuak, orientazioa eta informazioa ematea araudiaz, antolaketaz eta curriculumez, eta abar. Gainera, txostenak egiten dituzte hezkuntza itunak aldatzen direnean, eta ikastetxe itunduetako jarduerak eta zerbitzuak baimentzeaz eta erregistratzeaz arduratzen dira.

**Azken batean**, ikastetxeek araudian eskatzen diren dokumentuak aurkezten badituzte ere, uste dugu kontrola ez dela aski, ez delako unitate jakin baten zeregina ebaluatzen ari garen ikastetxeen itunen eta ematen zaizkien diru-laguntzen baldintza guztiak bete daitezen arduratzea eta honako alderdi hauek, besteak beste, kontrolatzea: irakasleak kontratatzeko prozedura, itun eta diru-laguntzen bidez finantzatutako gastuen euskarria eta justifikazioa, ikastetxeek betetako ereduen arabera irakasle kontratatuek egindako jardueren betetzea, eta abar.

IV.5. Ikastetxe lagin baten azterketa

Funts publikoen bidez finantzatzen diren 66 ikastetxe pribatuetatik, bederatzik osatutako lagina aztertu dugu. Horietatik zortzi itunduak dira (Miravalles-El Redín ikastetxea, San Fermin ikastola, San Cernin ikastetxea, Santa María de la Real ikastetxea, La Compasión-Escolapios ikastetxea, Compañía de María ikastetxea, Lizarra ikastola eta Garcés de los Fayos ikastola), eta bat diruz lagundua eta itundua da (Altsasuko Jesusen Bihotza ikastetxea).

Alderdi hauek fiskalizatu ditugu: ikasleak matrikulatzeko eta onartzeko prozedura, ikastetxe horiek jasotako funtsen euskarria eta justifikazioa, langileak kontratatzeko eta ordezkatzeko prozedura, gelako ikasle ratioak, BHP eta HPB ikasleak, irakasleen ordutegiak, irakasle ez diren langileen eginkizunak eta ordutegiak, eta ikastetxe horietan egindako ikuskapen jarduketak.

Egindako azterketaren arabera, ondoriozta dezakegu, oro har, aztertutako prozedurak, ratioak eta langileen eginkizunak eta ordutegiak bat datozela araudian ezarritakoarekin; gainera, itunen eta diru-laguntzen ondoriozko gastuek kasu guztietan dituzte euskarria eta justifikazioa, eta behar bezala kontabilizatu dira. Dena den, honako alderdi hauek aipatu behar ditugu:

* Langileak kontratatzeko prozeduretan, publizitatearen baldintza San Fermin ikastolan bakarrik betetzen da modu egokian. Gainerakoetan, oro har, ikastetxeko iragarki oholean edo erakundearen web-orrialdean nahiz Facebookeko orrialdean baizik ez da iragartzen prozedura.

Beste alde batetik, ezin izan dugu egiaztatu merezimenduaren eta gaitasunaren printzipioak aplikatu ote diren Tuterako Compañía María ikastetxean eta San Cernin ikastetxean berrikusitako kontratazioetan.

* Gelako ikasle ratioek, zenbait kasutan, gehienekoak gainditzen dituzte; beste batzuetan teorikoki ezarritako gutxienekoak baino txikiagoak dira, baina kasu guztietan egoera horiek baimenduta daude.

Gehieneko ratioen kasuan, 2018-2019 ikasturtetik aurrera ez da onartuko Haur Hezkuntzako eta Lehen Hezkuntzako zikloko matrikula epean 25 pertsonatik gorako ratiorik.

* Moduluko “Bestelako gastuak” izeneko atalak ez du xehetasunez azaltzen zer kontzeptu sar daitezkeen. Horren ondorioz, hainbat motatako gastuak sartzen dira; hala, adibidez, bi ikastetxek (San Fermin ikastola eta Miravalles-El Redín ikastetxea) gastutzat sartu dute erabiltzen dituzten ondasun higiezinen alokairua, eta ondasunen jabe diren ikastetxeek, aldiz, ez dute sartu amortizazioaren ondoriozko gastua, ez dutelako zenbateko horren euskarri den egiaztagiririk.

Egiaztatu dugunez, La Compasión ikastetxea, Santa María la Real ikastetxea eta Compañía de María ikastetxea ere ez dira lurraren kontribuziorik ordainarazten ez den ondasunen titularrak, baina gastuen ziurtagirian ez da kontzeptu hori sartu.

* 2017-2018 ikasturtera arte ikastetxe pribatuetako ordezkapenak ez ziren hamargarren egunera arte finantzatzen eta ikastetxeek egin behar zieten aurre kostu horri, beren langileekin edo kontratazio gehiagorekin.

Ikasturte honetatik aurrera, 2017ko irailean hartutako erabakiaren ondoren, ordezkapenak lehen egunetik finantzatzen dira honako kasu hauetan: kurtso bakoitzeko lerro bakarra dagoenean, amatasuneko, aitatasuneko edo adopzioko baimenak hartzen direnean, Batxilergoko bigarren kurtsoko irakasleen kasuan, edo irakasleak berariazko hezkuntza-premiak dituzten ikasleei eskola ematen dienean.

* Hezkuntza Departamentuak egiten du ikastetxe itunduetako langileen nomina, eta berak ordaintzen die; hori horrela, ez zaigu zentzuzkoa iruditzen ikastetxeek prestatzea kotizazio-dokumentuak.
* Irakasleen ordutegiak EDUCA aplikazioan ageri direnak dira, eta egiaztatu dugu bat datozela ikastetxe bakoitzaren itunean ezarritakoarekin eta langile horien nominen ordainketa eskuordetuekin.
* Aztertutako laginean erlijioso bakar batek jaso du nominaren ordainketa eskuordetua irakaslanak egiteagatik.
* Berariazko hezkuntza-premien diagnostikoa duten ikasleei erantzuteko ikastetxeek jasotzen dituzten baliabideak gehienetan ez dira aski izaten, eta finantzatutako ikasleez gain, ikasle gehiagori ere erantzun behar izaten diete.

Horri dagokionez, egiaztatu dugu 66 ikastetxe pribatuetan berariazko hezkuntza-premietarako gastua azken bost urteetan ehuneko 14 jaitsi dela, behean azaltzen den moduan (euroak, milioikotan):

|  |  |  |  |  |  |
| --- | --- | --- | --- | --- | --- |
|  | Ikasturtea | | | | |
|  | 2012-2013 | 2013-2014 | 2014-2015 | 2015-2016 | 2016-2017 |
| Pedagogia terapeutikoaren ordainketa eskuordetua | 3.25 | 3,17 | 3,11 | 3,01 | 2,81 |
| Logopedak eta zaintzaileak | 1.00 | 1,06 | 1,08 | 1,11 | 1,16 |
| Orokorra, guztira | 4.25 | 4,23 | 4,19 | 4,12 | 3,97 |
| BHP + HPB ikasleak, guztira | 2.615 | 3.069 | 3.328 | 3.588 | 3.795 |

Gastua murriztu bada ere, berariazko hezkuntza-premien diagnostikoa duten ikasleen kopurua ehuneko 45 hazi da.

IV.6. Ikastetxe itundu baten gastua eta ikastetxe publiko batena: konparazio-azterketa

Nafarroako Foru Komunitateko Administrazioak eta udalek 2016-2017 ikasturtean ikastetxe publiko batean egindako gastua eta ikastetxe itundu batean egindakoa konparatzeko, Ikastetxeen, Finantzaketaren eta Ikasketetarako Laguntzen Atalaren laguntzaz, bi ikastetxe hautatu ditugu, antzeko ezaugarriak dituztenak (ikasle kopuru osoa, taldeak, ematen diren irakaskuntza zikloak, kokalekua eta abar), ahalik eta homogeneoenak.

Hautatutakoak San Juan de la Cadena ikastetxe publikoa eta Esclavas del Sagrado Corazón de Jesús ikastetxea dira, biak Iruñean kokatuak; gainera, biek ematen dituzte Haur Hezkuntzako bigarren zikloa (hiru urtetik seira bitartekoa) eta Lehen Hezkuntza.

Ikasturte bakoitzean 2016-2017 ikasturtean honako talde kopuru hauek izan zituzten hezkuntzako etapa bakoitzean:

|  |  |  |  |  |
| --- | --- | --- | --- | --- |
|  | San Juan de la Cadena  ikastetxe publikoa | | Esclavas del Sagrado Corazón de Jesús  ikastetxe itundua | |
|  | Talde kop. | Ikasleak, guztira | Talde kop. | Ikasleak, guztira |
| Haur Hezkuntzako 1.a | 2 | 49 | 2 | 38 |
| Haur Hezkuntzako 2.a | 2 | 49 | 2 | 34 |
| Haur Hezkuntzako 3.a | 2 | 49 | 2 | 49 |
| Lehen Hezkuntzako 1.a | 2 | 50 | 1 | 28 |
| Lehen Hezkuntzako 2.a | 2 | 49 | 2 | 49 |
| Lehen Hezkuntzako 3.a | 2 | 49 | 2 | 54 |
| Lehen Hezkuntzako 4.a | 2 | 48 | 2 | 54 |
| Lehen Hezkuntzako 5.a | 2 | 44 | 2 | 52 |
| Lehen Hezkuntzako 6.a | 2 | 48 | 2 | 52 |
| Guztira | 18 | 435 | 17 | 410 |

Taldeen kopuruak ia berdinak dira, eta, nahiz eta ikasle kopurua handiagoa izan ikastetxe publikoan, gastuaren ondorioetarako axola dutenak taldeak dira, eta horregatik bi ikastetxeak konparagarriak dira.

Konklusioak azaldu baino lehen, ikastetxe publikoen eta itunduen arteko edozein konparazio baldintzatuko luketen kontu batzuk azpimarratu nahi ditugu:

* Irakasleek astean egin behar dituzten irakastorduei dagokienez, ikastetxe publikoetan 20 ordu dira eta itunduetan 23 ordu; gainera, ikastetxe publikoetan jolastorduko zaintza-orduak irakastordutzat zenbatzen dira, eta itunduetan ez. Horren arabera, ikastetxe publikoek eskola kopuru bera emateko langile gehiago behar dituzte ikastetxe itunduek baino.
* Ordainsariei dagokienez, ikastetxe publikoetako irakasleenak handiagoak dira, bai oinarrizkoak bai pertsonalak.

Bestalde, ikastetxe publikoetan Lehen Hezkuntzako orientazio lanetan aritzen diren langileek A mailako ordainsariak jasotzen dituzte, eta itunduetan B mailakoak, nahiz eta bi kasuetan titulazio bera eskatzen zaien.

Enpresaren karguko Gizarte Segurantzaren kostua funtzionarioentzat ehuneko 25,2 ingurukoa da, sarrera-dataren arabera, eta langile kontratatuentzat handiagoa, ehuneko 32,1 gutxi gorabehera; horren ondorioz, ikastetxe publiko batean zenbat funtzionario eta zenbat kontratudun dauden, gastuak handiagoak edo txikiagoak izanen dira, funtzionariorik ez dagoen ikastetxe pribatu baten gastuen aldean.

Gainera, irakasleen kidegoa Estatukoa da eta klase pasiboen mutualitaterako ekarpena Estatuak berak egiten du, ez Nafarroako Foru Komunitateko Administrazioak. Diru kopuru hori urtero doitzen da Hitzarmen Ekonomikoko ekarpenean; zenbait irakasle mota daude sarrera-dataren arabera, eta ondorioz ordainsariak ez dira beti berdinak gaixotasun edo amatasunagatiko bajak, aitatasuneko baimenak eta abarrekoak hartzen direnean. Nomina osatzeko dirua jartzen duen erakundea ere ez da beti bera: kasu batzuetan klase pasiboak dira, besteetan Nafarroako Foru Komunitateko Administrazioa.

Aurreko guztiak berekin dakar, oro har, ikastetxe publikoetako langile gastua beti handiagoa izatea ikastetxe itunduetakoa baino. Alde horiek handiagoak izan daitezke funtzionarioen ehunekoaren eta funtzio publikorako sarrera-dataren arabera, ikastetxean aldi baterako kontratatuta dauden langileen ehunekoaren arabera, eta langileen bajen arabera.

Aipatutako alderdiak kontuan izanik, aztertutako ikastetxeetan Nafarroako Foru Komunitateko Administrazioak eta Iruñeko Udalak 2016-2017 ikasturtean egindako gastu publikoaren konparazioa aurkezten dugu jarraian:

|  |  |  |
| --- | --- | --- |
| Kontzeptua | San Juan de la Cadena ikastetxe publikoa | Esclavas del Sagrado Corazón  de Jesús ikastetxe itundua |
| Irakasleak  Lanpostuko ordainsariak  Ordainsari pertsonalak  Ordainsariak guztira + gizarte segurantza  Ordezkapenak + gizarte segurantza  Beste kargu batzuetako osag.  Ikastetxe itunduko logopeda  Irakasleen gastua, guztira | 1.103.904  153.501  1.659.840  135.401  0(1)  0(2)  1.795.241 | 759.788  54.892  1.068.486  11.721  13.156  12.917  1.106.280 |
| Administrarien gastua | 28.625 | 167.454b |
| Funtzionamenduko langileen gastua | 149.431 |
| Funtzionamendu gastuak | 151.295 |
| Guztizko gastua | 2.124.592 | 1.273.734 |
| Guztizko gastua taldeko | 118.033 | 74.926 |
| Irakasleen gastua taldeko | 99.736 | 65.075 |
| Gainerako langileen gastua taldeko | 9.892 | 4.925 |
| Funtzionamendu gastua taldeko | 8.405 | 4.925 |

(1) Zuzendaritzako karguetako osagarria ordainsari pertsonaletan sartuta dago, eta logopedaren gastua, berriz, guztizko ordainsarietan; ikastetxe itunduaren gastu horiek zehaztu egin dira, “Bestelako gastuak” moduluaren bidez finantzatzen direlako, beste aurrekontu-partida batetik.

(2) Zenbateko hori ikastetxe itunduei ordaindutako “Bestelako gastuak” moduluari dagokio, kanpoan utzita zuzendaritzan eta eginkizun pedagogikoetan laguntzeko beste kargu batzuetako osagarria.

Datu horiek aztertuta, honako ondorio hauek atera ditugu:

* Guztizko gastua talde bakoitzeko, ikastetxe publikoan 118.033 eurokoa da, ikastetxe itunduan baino ehuneko 37 handiagoa. Kontuan izan behar da datu horiek Nafarroako Foru Komunitateko Administrazioari bi ikastetxe horiek eragiten dioten gastuari dagozkiola, ez zerbitzuaren prestazioaren benetako gastuari, ikastetxe itunduaren kasuan.
* Irakasleen gastua talde bakoitzeko, horixe da guztizko gastuaren osagai nagusia, eta ikastetxe publikoan ia 100.000 eurokoa da. Ikastetxe itunduan, berriz, 65.075 eurokoa. Gainerako langileen gastua talde bakoitzeko, ikastetxe publikoaren kasuan bikoitza da, eta funtzionamendu gastuak ere ehuneko 44 handiagoak dira; kalkulu horiek egiteko, seinalatutako zenbatekoaren erdia langileen gastuetarako dela eta beste erdia funtzionamendu gastuetarako dela jo dugu.
* Ikastetxe publikoan irakasle baliokideak 38 dira, eta ikastetxe itunduan 28 dira; horrek esan nahi du irakasle bakoitzeko guztizko gastua ikastetxe publikoan 47.243 eurokoa dela eta ikastetxe itunduan 39.510 eurokoa. Ehuneko 20ko aldea dago.
* Ikastetxe publikoko ordezkapenen gastua nabarmentzen da: 135.401 eurokoa da, eta ikastetxe itunduan, berriz, 11.721 eurokoa (ehuneko 91 gutxiago); era berean, lanpostuari dagozkion ordainsariei gehitutako ordainsari pertsonalak ikastetxe publikoan ehuneko 18 dira eta ikastetxe itunduan ehuneko zazpi.
* Funtzionamendu gastua eta hari lotutako langileria gastua, ikastetxe publikoaren kasuan, Iruñeko Udalak finantzatzen du. Ez dago jasorik hautatutako ikastetxe itunduak toki ente horretatik inolako diru-laguntzarik jaso duenik.

Laburbilduz, ikastetxeetako bakoitzean Nafarroako Foru Komunitateko Administrazioak eta Iruñeko Udalak egindako gastu publikoa kalkulatuz lortutako datuak ekarri ditugu, eta horiek erakusten dute ikastetxe publikoa garestiagoa dela ikastetxe itundua baino; hala ere, parametro askok baldintzatzen dute konparazioa, eta ikastetxeen jardueraren ekonomiari, efizientziari, eraginkortasunari edo kalitateari buruz iritzia azaltzea eragozten digute.

IV.7. Amaierako konklusioa eta gomendioak

**Azken batez**, irakaskuntza ez-unibertsitarioa funtsezko zutabe bat da, Nafarroako herritarren etorkizuneko hezkuntza markatuko duena; horretarako, badira Nafarroan ikastetxe publikoak eta ikastetxe pribatuak (gehienak itunduak). Ganbera honek uste du hezkuntza itunak irakaskuntza ez-unibertsitarioaren funtsezko osagaiak direla, Nafarroan hezkuntza zerbitzuaren prestazioa bermatzea ahalbidetzen dutelako. Kontuan izan behar da ikasleen ehuneko 40 horrelako ikastetxeetan dabiltzala.

Irakaskuntza ez-unibertsitarioa ematen duten ikastetxe pribatu horiek 2012-2016 bitartean Nafarroako sektore publikoari eragin dioten gastua 649,77 milioi eurokoa izan da; zenbateko hori adierazgarria da eta behar bezala kontrolatu beharrekoa, hezkuntza herritarren etorkizunerako zein garrantzitsua den kontuan hartuta.

Horri dagokionez, egiaztatu dugu Hezkuntza Departamentuak gaur egun egiten duen kontrolak akatsak dituela eta hobetu behar litzatekeela. Nolanahi ere, aldaketak hasi dira bide horretan. Horregatik, honako hau gomendatzen dugu:

* *Hezkuntza Departamentuan berariazko unitate bat sortzea, hezkuntza itunak guztiz betetzen diren kontrola dezan.*
* *Ikastetxe itunduen lagin batean aurkeztutako ziurtagirien euskarriak eta justifikazioak urtero berrikustea.*
* *Ikastetxe itunduek langileak kontratatzeko erabiltzen dituzten prozedurak kontrolatzea, eta bermatzea bete-betean aplikatuko direla publizitatearen, merezimenduaren eta gaitasunaren printzipioak.*
* *Ikastetxeetako irakasleen laginak hartu, eta EDUCA plataformaren arabera esleitu zaizkien ordutegiak eta eginkizunak betetzen direla egiaztatzea.*
* *Jabari publikoko lurren lagapenak administrazio-emakiden espediente egokien bitartez formalizatzea.*
* *Zehatzago adieraztea zer gastu finantza daitezkeen itunen moduluko “Bestelako gastuak” atalean.*
* *Berariazko hezkuntza-premiak dituzten ikasleei erantzuteko ikastetxeek jasotzen dituzten baliabideak gehitzea komeni den aztertzea.*
* *Ikastetxe itunduetako langileen kotizazio-dokumentuak Hezkuntza Departamentuak egitea, nominaren ordainketa eskuordetua dagoeneko berak egiten baitu.*
* *Lurraren kontribuzioan aplikatutako kenkaria berariaz arautzeko aukera aztertzea, aipatutako parametroak eransteko, Estatuan ezartzen diren horiek.*
* *Toki entitateen ondasunen lagapenari buruzko araudia eguneratu beharra baloratzea, Estatuan dagoen araudia kontuan hartuta.*

Txosten hau, araudi indardunak ezarritako izapideak bete ondoren, auditore Karen Moreno Orduña andreak proposatuta egin da, bera izan baita lan honen arduraduna.

Iruñean, 2018ko maiatzaren 29an

Lehendakaria, Asunción Olaechea Estanga

Eranskinak

1. eranskina. Ikastetxe pribatuen zerrenda

Ikastetxe itunduak

|  |  |
| --- | --- |
| Ikastetxea | Udalerria |
| Miravalles - El Redín | Miravalles (Zizur Txikia) eta El Redín (Iruña) |
| Fundacion Educativa Santo Domingo | Anunciata (Tutera), Notre Dame (Burlata), La Presentación eta  La Presentación-Notre Dame (Atarrabia) |
| San Ignacio | Iruña |
| San Cernin | Iruña |
| Santa María La Real | Iruña |
| Irabia-Izaga | Cordovillako ikastetxea eta Burlatako ikastetxea |
| San Fermín Ikastola | Zizur Txikia |
| Liceo Monjardín | Iruña |
| Escuelas Salesianas Don Bosco | Iruña |
| Luis Amigó | Mutiloabeiti |
| Hijas de Jesús | Iruña |
| Sagrado Corazón | Iruña |
| Ntra. Sra. del Huerto | Iruña |
| Paz de Ziganda Ikastola | Atarrabia |
| Consorcio Escolar Mater Del Pui | Mater Dei (Aiegi) eta Mater Dei-Puy-Anderaz (Lizarra) |
| Gurasoen Irakaskuntza Kooperatiba | Andra Mari Ikastola (Etxarri Aranatz eta Arbizu), Iñigo Aritza Ikastola (Altsasu),  Sakana Ikastola (Altsasu eta Etxarri Aranatz) |
| La Compasión Escolapios | Iruña |
| San Francisco Javier | Tutera |
| Calasanz | Iruña |
| Santo Tomás | Iruña |
| Santa Teresa de Jesús | Iruña |
| Larraona Kardinala | Iruña |
| Vedruna | Iruña |
| Compañía de María | Tutera |
| Francisco de Jaso Ikastola | Iruña |
| Santa Luisa de Marillac | Barañain |
| Ins.Tec.Com. Cuatrovientos | Iruña |
| Lizarra Ikastola | Lizarra |
| Escuelas Pías | Tafalla |
| El Molino | Iruña |
| Garcés de los Fayos Ikastola | Tafalla |
| Santa Ana | Lizarra |
| Isterria Hezkuntza Bereziko Ikastetxea | Ibero |
| Maria Inmaculada | Iruña |
| Esclavas del Sagrado Corazón | Iruña |
| Sta. Catalina - Stmo. Sacramento | Iruña |
| Santa Catalina de Labouree | Iruña |
| Zangozako Ikastola | Zangoza |
| Argia Ikastola | Fontellas |
| Amor de Dios - Regina Pacis | Burlata |
| Carlos III Ikastetxe Teknikoa | Iruña |
| Regina Pacis | Burlata |
| Labiaga Ikastola | Bera |
| Amor de Dios | Burlata |
| Santísimo Sacramento | Iruña |
| La Milagrosa | Lodosa |
| Nafarroako Eskola Politeknikoa | Iruña |
| Nuestra Señora del Puy | Lizarra |
| Jesusen Bihotza | Bera |
| Erentzun Ikastola | Viana |
| Tantirumairu Ikastola | Lesaka |
| Arangoiti Ikastola | Irunberri |
| Nuestra Señora de Los Dolores | Mendabia |
| Ibaialde Ikastola | Lodosa |
| Ntra. Sra. de las Escuelas Pías | Abartzuza |

Ikastetxe diruz lagunduak

|  |  |
| --- | --- |
| Ikastetxea | Udalerria |
| Jesusen Bihotza | Altsasu |
| Ilundain Haritz Berri Fundazioa | Ilundain |
| Sacerdotes del Corazón de Jesús | Gares |
| Fundación Taller Escuela | Iruña |
| Naf. Eraikuntzako Lan Fundazioa | Uharte |
| Fundación El Castillo | Tutera |
| Padres Reparadores Ikastetxea | Gares |
| Lantxotegi Elkartea | Berriozar |
| Asociación Cauces de La Ribera | Cascante |
| Elkarte Fundazioa | Iruña |
| Berriztu Hezkuntza Elkartea | Iruña |

2. eranskina. Ikastetxe pribatuetako ikasle kopuruak

|  |  |  |  |  |  |  |
| --- | --- | --- | --- | --- | --- | --- |
| Ikastetxea | 2012-2013 | 2013-2014 | 2014-2015 | 2015-2016 | 2016-2017 | Guztira, 2012-2017 |
| Miravalles - El Redín | 2.131 | 2.203 | 2.243 | 2.255 | 2.332 | 11.164 |
| Santa María La Real | 1.564 | 1.600 | 1.651 | 1.710 | 1.774 | 8.299 |
| San Ignacio | 1.771 | 1.783 | 1.775 | 1.756 | 1.751 | 8.836 |
| Irabia-Izaga | 1.403 | 1.468 | 1.554 | 1.639 | 1.740 | 7.804 |
| Fundacion Educativa Santo Domingo | 1.620 | 1.658 | 1.615 | 1.658 | 1.696 | 8.247 |
| Liceo Monjardín | 1.615 | 1.637 | 1.644 | 1.654 | 1.688 | 8.238 |
| San Cernin | 1.641 | 1.614 | 1.616 | 1.617 | 1.653 | 8.141 |
| San Fermin Ikastola | 1.507 | 1.542 | 1.543 | 1.570 | 1.587 | 7.749 |
| Luis Amigó | 1.254 | 1.311 | 1.386 | 1.450 | 1.514 | 6.915 |
| Sagrado Corazón | 1.332 | 1.318 | 1.311 | 1.348 | 1.323 | 6.632 |
| Ntra. Sra. del Huerto | 1.107 | 1.163 | 1.200 | 1.204 | 1.244 | 5.918 |
| Paz de Ziganda Ikastola | 1.067 | 1.116 | 1.144 | 1.178 | 1.167 | 5.672 |
| Hijas de Jesús | 877 | 917 | 970 | 1.034 | 1.055 | 4.853 |
| La Compasión Escolapios | 909 | 934 | 977 | 991 | 1.014 | 4.825 |
| Consorcio Escolar Mater del Pui | 847 | 888 | 911 | 942 | 925 | 4.513 |
| Calasanz | 941 | 947 | 952 | 954 | 923 | 4.717 |
| Santa Teresa de Jesús | 884 | 899 | 893 | 891 | 915 | 4.482 |
| Compañía de María | 885 | 919 | 917 | 923 | 887 | 4.531 |
| Vedruna | 852 | 867 | 883 | 880 | 875 | 4.357 |
| San Francisco Javier | 900 | 890 | 844 | 824 | 857 | 4.315 |
| Claret Larraona | 832 | 834 | 836 | 849 | 855 | 4.206 |
| Santo Tomás | 774 | 777 | 784 | 819 | 835 | 3.989 |
| Gurasoen Irakaskuntza Kooperatiba | 735 | 750 | 754 | 747 | 726 | 3.712 |
| Santa Luisa de Marillac | 684 | 672 | 696 | 707 | 699 | 3.458 |
| Francisco de Jaso Ikastola | 663 | 628 | 632 | 647 | 655 | 3.225 |
| Escuelas Pías (Tafalla) | 643 | 653 | 648 | 641 | 614 | 3.199 |
| Lizarra Ikastola | 606 | 599 | 596 | 592 | 581 | 2.974 |
| Esclavas del Sagrado Corazón | 451 | 452 | 441 | 410 | 410 | 2.164 |
| Garcés de los Fayos Ikastola | 405 | 403 | 385 | 384 | 371 | 1.948 |
| Santa Ana | 444 | 413 | 397 | 386 | 359 | 1.999 |
| Escuelas Salesianas | 261 | 250 | 247 | 272 | 297 | 1.327 |
| Santísimo Sacramento | 226 | 219 | 228 | 215 | 230 | 1.118 |
| Santa Catalina de Labouree | 219 | 235 | 215 | 220 | 228 | 1.117 |
| Sta. Catalina - Stmo. Sacramento | 206 | 211 | 229 | 234 | 227 | 1.107 |
| Amor de Dios - Regina Pacis | 211 | 204 | 216 | 221 | 213 | 1.065 |
| Regina Pacis | 227 | 229 | 229 | 220 | 210 | 1.115 |
| Amor de Dios | 185 | 187 | 178 | 196 | 204 | 950 |
| Labiaga Ikastola | 178 | 192 | 187 | 193 | 194 | 944 |
| Zangozako Ikastola | 216 | 221 | 202 | 193 | 191 | 1.023 |
| Argia Ikastola | 209 | 202 | 191 | 177 | 183 | 962 |
| La Milagrosa | 134 | 147 | 155 | 164 | 182 | 782 |
| Jesusen Bihotza (Altsasu) | 174 | 176 | 177 | 172 | 169 | 868 |
| Nuestra Señora del Puy | 120 | 120 | 135 | 142 | 138 | 655 |
| Garesko ikastetxea | 146 | 159 | 154 | 146 | 127 | 732 |
| Tantirumairu Ikastola | 100 | 97 | 103 | 102 | 104 | 506 |
| Erentzun Ikastola | 107 | 114 | 106 | 95 | 92 | 514 |
| Jesusen Bihotza (Bera) | 79 | 73 | 78 | 95 | 91 | 416 |
| Nuestra Señora de Los Dolores | 94 | 102 | 99 | 102 | 82 | 479 |
| Arangoiti Ikastola | 52 | 49 | 63 | 62 | 68 | 294 |
| Ibaialde Ikastola | 64 | 60 | 51 | 49 | 42 | 266 |
| Ntra. Sra. de las Escuelas Pías | 19 | 15 | 12 | 12 | 17 | 75 |
| Orokorra, guztira | 34.571 | 35.117 | 35.453 | 35.942 | 36.314 | 177.397 |

3. eranskina. Gelen kopurua ikastetxe pribatuetan

|  |  |  |  |  |  |  |
| --- | --- | --- | --- | --- | --- | --- |
|  | 2012-2013 | 2013-2014 | 2014-2015 | 2015-2016 | 2016-2017 | Guztira |
| Miravalles - El Redín | 78 | 81 | 82 | 83 | 83 | 407 |
| Fundacion Educativa Santo Domingo | 71 | 71 | 69 | 72 | 70 | 353 |
| Irabia-Izaga | 55 | 58 | 61 | 64 | 66 | 304 |
| San Ignacio | 60 | 60 | 60 | 60 | 60 | 300 |
| San Cernin | 60 | 60 | 60 | 60 | 60 | 300 |
| Santa María La Real | 58 | 58 | 59 | 60 | 60 | 295 |
| San Fermin Ikastola | 57 | 58 | 58 | 58 | 59 | 290 |
| Liceo Monjardín | 58 | 58 | 58 | 58 | 58 | 290 |
| Luis Amigó | 47 | 49 | 51 | 52 | 53 | 252 |
| Sagrado Corazón | 46 | 46 | 46 | 46 | 45 | 229 |
| Ntra. Sra. del Huerto | 42 | 43 | 44 | 44 | 44 | 217 |
| Paz de Ziganda Ikastola | 41 | 42 | 43 | 43 | 43 | 212 |
| Hijas de Jesús | 36 | 37 | 37 | 39 | 39 | 188 |
| La Compasión Escolapios | 35 | 36 | 37 | 38 | 39 | 185 |
| Consorcio Escolar Mater del Pui | 36 | 37 | 37 | 37 | 37 | 184 |
| Gurasoen Irakaskuntza Kooperatiba | 34 | 34 | 34 | 33 | 34 | 169 |
| Compañía de María | 33 | 34 | 35 | 35 | 34 | 171 |
| Calasanz | 33 | 33 | 33 | 33 | 33 | 165 |
| Claret Larraona | 30 | 30 | 30 | 30 | 30 | 150 |
| Santa Teresa de Jesús | 30 | 30 | 30 | 30 | 30 | 150 |
| Santo Tomás | 30 | 30 | 30 | 29 | 30 | 149 |
| Vedruna | 30 | 30 | 30 | 30 | 30 | 150 |
| San Francisco Javier | 28 | 28 | 28 | 28 | 28 | 140 |
| Francisco de Jaso Ikastola | 26 | 26 | 26 | 26 | 26 | 130 |
| Santa Luisa de Marillac | 26 | 26 | 26 | 26 | 26 | 130 |
| Escuelas Pías (Tafalla) | 26 | 26 | 26 | 26 | 26 | 130 |
| Lizarra Ikastola | 27 | 27 | 26 | 26 | 26 | 132 |
| Garcés de los Fayos Ikastola | 23 | 22 | 22 | 20 | 20 | 107 |
| Santa Ana | 21 | 20 | 19 | 18 | 17 | 95 |
| Esclavas del Sagrado Corazón | 19 | 18 | 18 | 17 | 17 | 89 |
| Jesusen Bihotza (Altsasu) | 13 | 13 | 13 | 13 | 13 | 65 |
| Argia Ikastola | 13 | 13 | 13 | 13 | 13 | 65 |
| Zangozako Ikastola | 13 | 13 | 13 | 13 | 13 | 65 |
| Sta. Catalina - Stmo. Sacramento | 10 | 10 | 10 | 10 | 10 | 50 |
| Escuelas Salesianas | 11 | 9 | 9 | 9 | 10 | 48 |
| Santísimo Sacramento | 9 | 9 | 9 | 9 | 9 | 45 |
| Regina Pacis | 9 | 9 | 9 | 9 | 9 | 45 |
| Amor de Dios | 9 | 9 | 9 | 9 | 9 | 45 |
| La Milagrosa | 9 | 9 | 9 | 9 | 9 | 45 |
| Labiaga Ikastola | 9 | 9 | 9 | 9 | 9 | 45 |
| Santa Catalina de Labouree | 9 | 9 | 9 | 9 | 9 | 45 |
| Amor de Dios - Regina Pacis | 8 | 8 | 8 | 8 | 8 | 40 |
| Erentzun Ikastola | 5 | 6 | 6 | 6 | 6 | 29 |
| Jesusen Bihotza (Bera) | 6 | 6 | 6 | 6 | 6 | 30 |
| Tantirumairu Ikastola | 5 | 5 | 5 | 5 | 5 | 25 |
| Arangoiti Ikastola | 4 | 4 | 5 | 5 | 5 | 23 |
| Nuestra Señora del Puy | 4 | 4 | 4 | 4 | 4 | 20 |
| Nuestra Señora de Los Dolores | 5 | 5 | 5 | 5 | 4 | 24 |
| Garesko ikastetxea | 4 | 4 | 4 | 4 | 4 | 20 |
| Ibaialde Ikastola | 3 | 3 | 3 | 3 | 3 | 15 |
| Ntra. Sra. de las Escuelas Pías | 2 | 2 | 2 | 1 | 1 | 8 |
| Orokorra, guztira | 1.356 | 1.367 | 1.375 | 1.380 | 1.382 | 6.860 |

4. eranskina. Gelako ratio txikienak eta handienak, aztertutako aldian, hezkuntza zikloaren eta ikastetxe motaren arabera

Ikastetxe publikoak

9.000 biztanletik gorako udalerriak

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | Haur Hezkuntza | | | | Lehen Hezkuntza | | | | Bigarren Hezkuntza | | | | Batxilergoa | | | |
|  | Gutx. | Ikastetxea | Geh. | Ikastetxea | Gutx. | Ikastetxea | Geh. | Ikastetxea | Gutx. | Ikastetxea | Geh. | Ikastetxea | Gutx. | Ikastetxea | Geh. | Ikastetxea |
| 2012-  2013 | 12 | Nicasio Landa | 26 | Arrotxapea | 8 | Nicasio Landa | 24 | Elvira España | 22 | Berriozar | 27 | Navarro  Villoslada | 16 | Lizarra eta  Tutera | 31 | Iturrama BHI |
| 2013-  2014 | 15 | Nicasio Landa | 26 | Ilundáin Kardinala | 9 | Nicasio Landa | 25 | Elvira España | 20 | Askatasuna BHI | 27 | Navarro  Villoslada | 15 | Lizarra | 31 | Askatasuna BHI |
| 2014-  2015 | 10 | Paderborn Victor Prad. | 26 | Ilundáin Kardinala | 9 | Nicasio Landa | 25 | Ilundáin Kardinala | 19 | Ibaialde | 27 | Navarro  Villoslada | 12 | Lizarra | 32 | Iturrama BHI |
| 2015-  2016 | 9 | Nicasio de Landa | 26 | Huertas Mayores | 8 | Nicasio Landa | 25 | Ilundáin Kardinala | 21 | Ibaialde | 27 | Navarro  Villoslada | 10 | Lizarra | 33 | Iturrama BHI |
| 2016-  2017 | 13 | Nicasio de Landa | 25 | San Juan Cadena | 11 | Nicasio Landa | 25 | Huertas Mayores | 20 | Alaiz BHI | 28 | Navarro  Villoslada | 9 | Lizarra | 31 | Iturrama BHI |

9.000 biztanletik beherako udalerriak

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | Haur Hezkuntza | | | | Lehen Hezkuntza | | | | Bigarren Hezkuntza | | | | Batxilergoa | | | |
|  | Gutx. | Ikastetxea | Geh. | IKASTETXEA | Gutx. | Ikastetxea | Geh. | Ikastetxea | Gutx. | Ikastetxea | Geh. | Ikastetxea | Gutx. | Ikastetxea | Geh. | Ikastetxea |
| 2012-  2013 | 6 | Pitillas | 23 | Corellako Hiria | 7 | Arraioz | 23 | F. Zapatero | 6 | Arantza | 25 | Sierra de Leyre | 18 | Ribera Arga | 30 | Pablo Sarasate |
| 2013-  2014 | 6 | Virgen Gracia | 23 | Stos. Justo y Pastor | 6 | Almandoz | 24 | Otero Navascués | 8 | Ameskoa | 25 | Vianako Pr. | 20 | Ribera Arga | 33 | Marqués  de Villena |
| 2014-  2015 | 5 | Raimundo Lanas | 23 | Otero Navascués | 6 | Beintza-Labaien | 23 | Otero Navascués | 8 | Otsagabia | 24 | Lekaroz BHI | 18 | Sierra de Leyre | 30 | Corella |
| 2015-  2016 | 6 | Gartzain | 23 | Otero Navascués | 7 | Narbarte  Arotzenea | 24 | Otero Navascués | 8 | Ameskoa eta  Zugarramurdi | 25 | Alhama | 19 | Toki-Ona eta  Alhama | 29 | Lekaroz BHI |
| 2016-  2017 | 5 | Lekaroz | 23 | Virgen Gracia | 6 | San Nicolás | 23 | Mardones y  Magaña | 7 | Zugarramurdi | 25 | Marqués de Villena | 16 | Amazabal  BHI | 27 | Marqués  de Villena |

Ikastetxe itunduak

9.000 biztanletik gorako udalerriak

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | Haur Hezkuntza | | | | Lehen Hezkuntza | | | | Bigarren hezkuntza | | | | Batxilergoa | | | |
|  | Gutx. | Ikastetxea | Geh. | Ikastetxea | Gutx. | Ikastetxea | Geh. | Ikastetxea | Gutx. | Ikastetxea | Geh. | Ikastetxea | Gutx. | Ikastetxea | Geh. | Ikastetxea |
| 2012-  2013 | 16 | Amor de Dios-  Regina Pacis | 28 | Miravalles | 16 | Garcés Fayos Ikastola | 29 | Sagr. Corazón (Iruña) | 20 | Sta. Catalina. - Sant. Sacr. | 32 | San Ignacio eta Sta. Ter. Jesús | 19 | Esc. Sal.  Don Bosco | 38 | S.Francisco  Javier |
| 2013-  2014 | 13 | Amor de Dios-  Regina Pacis | 28 | Ntra. Sra. del Huerto | 16 | Garcés Fayos Ikastola | 28 | Santa Teresa de Jesús | 20 | Sta. Catalina. - Sant. Sacr. | 32 | Santa Teresa Jesús | 18 | Santo Tomás | 40 | El Redín |
| 2014-  2015 | 14 | Amor de Dios-  Regina Pacis | 28 | Sagr. Corazón (Iruña) | 16 | Garcés Fayos Ikastola | 28 | Vedruna | 21 | Garcés Fayos Ikastola | 32 | San Ignacio | 18 | Luis Amigó | 36 | Calasanz |
| 2015-  2016 | 17 | Notre Dame | 28 | Sagr. Corazón (Iruña) | 17 | Garcés Fayos Ikastola | 28 | Vedruna | 23 | Sta. Catalina. - Sant. Sacr. | 32 | Santa Teresa Jesús | 23 | Irabia-Izaga | 36 | Calasanz |
| 2016-  2017 | 18 | Santa Ana | 28 | Ntra. Sra. del Huerto | 16 | Garcés Fayos Ikastola | 28 | Luis Amigó | 22 | Sta. Catalina. - Sant. Sacr. | 33 | El Redín | 22 | El Redín | 36 | Santa Teresa Jesús |

9.000 biztanletik beherako udalerriak

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | Haur Hezkuntza | | | | Lehen Hezkuntza | | | | Bigarren Hezkuntza | | | | Batxilergoa | | | |
|  | Gutx. | Ikastetxea | Geh. | IKASTETXEA | Gutx. | Ikastetxea | Geh. | Ikastetxea | Gutx. | Ikastetxea | Geh. | Ikastetxea | Gutx. | Ikastetxea | Geh. | Ikastetxea |
| 2012-  2013 | 11 | Jesusen Bihotza (Bera) | 25 | Mater Dei (Aiegi) | 10 | Ntra.Sra.Escuelas Pías | 22 | Iñigo Aritza  Ikastola | 14 | Argia Ikastola | 28 | Padres Reparad. Gares | 17 | Padres Reparad. Gares | 17 | Padres Reparad. Gares |
| 2013-  2014 | 10 | Andra Mari Ikast. (Arbizu) | 26 | Andra Mari  Ikastola (Etxarri) | 8 | Ntra.Sra.Escuelas Pías | 23 | Iñigo Aritza  Ikastola | 16 | Argia Ikastola | 32 | Padres Reparad. Gares | 16 | Padres Reparad. Gares | 16 | Padres Reparad. Gares |
| 2014-  2015 | 10 | Andra Mari Ikast. (Arbizu) | 27 | Jesusen Bihotza (Bera) | 6 | Ntra.Sra.Escuelas Pías | 24 | Mater Dei  (Aiegi) | 15 | Argia Ikastola | 28 | Padres Reparad. Gares | 21 | Padres Reparad. Gares | 21 | Padres Reparad. Gares |
| 2015-  2016 | 7 | Ibaialde Ikastola | 29 | Iñigo Aritza  Ikastola | 11 | Arangoiti Ikastola | 25 | Mater Dei  (Aiegi) | 14 | Argia Ikastola | 29 | Sakana Ikastola (Etxarri) | 22 | Padres Reparad. Gares | 22 | Padres Reparad. Gares |
| 2016-  2017 | 10 | Andra Mari Ikastola | 31 | Jesusen Bihotza (Bera) | 10 | Arangoiti Ikastola | 25 | Mater Dei  (Aiegi) | 13 | Argia Ikastola | 27 | Sakana Ikastola (Etxarri) | 20 | Padres Reparad. Gares | 20 | Padres Reparad. Gares |

5. eranskina. Ikasle atzerritarren ehuneko txikienak eta handienak, aztertutako aldian

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Ikasturtea | Ikastetxe publikoak | | | | Ikastetxe pribatuak | | | |
| Gutx. (%) | Ikastetxea | Geh. (%) | Ikastetxea | Gutx. (%) | Ikastetxea | Geh. (%) | Ikastetxea |
| 2012-2013 | 0 | 48 ikastetxe | 41 | Paderborn Victor Pradera | 0 | 10 ikastetxe | 16 | Amor de Dios - Regina Pacis |
| 2013-2014 | 0 | 48 ikastetxe | 42 | Paderborn Victor Pradera | 0 | 9 ikastetxe | 17 | Amor de Dios - Regina Pacis |
| 2014-2015 | 0 | 47 ikastetxe | 40 | Angel Martínez Baigorri | 0 | 14 ikastetxe | 17 | Amor de Dios - Regina Pacis |
| 2015-2016 | 0 | 52 ikastetxe | 39 | Sanduzelai | 0 | 12 ikastetxe | 19 | Amor de Dios - Regina Pacis |
| 2016-2017 | 0 | 53 ikastetxe | 42 | Sanduzelai | 0 | 13 ikastetxe | 18 | Ntra. Sra. de las Escuelas Pías |

6. eranskina. Moduluak eta irakasle ratioak unitate itundu bakoitzeko, 2016[[9]](#footnote-9)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Hezkuntza maila | Irakasle ratioa | | Langileen  soldatak | Moduluaren ehunekoa | Gastu  aldakorrak | Moduluaren ehunekoa | Bestelako  gastuak | Moduluaren ehunekoa | Modulua,  guztira |  |  |
| Titularra | Agregatua |  |  |
| Haur Hezkuntzako 2. zikloa | 1.217 |  | 43.640 | 73,52 | 5.493 | 9,25 | 10.228. | 17,23 | 59.361 |  |  |
| Lehen Hezkuntza | 1.391 |  | 49.874 | 72,73 | 7.857 | 11,46 | 10.842 | 15,81 | 68.574 |  |  |
| DBHko 1.a eta 2.a | 1.652 |  | 62.640 | 75,10 | 7.915 | 9,49 | 12.851 | 15,41 | 83.406 |  |  |
| DBHko 3.a eta 4.a | 1.728 |  | 71.194 | 74,51 | 9.936 | 10,40 | 14.424 | 15,10 | 95.555 |  |  |
| DBHko 3.a eta 4.a Cur. Anizt. Unit. | 1.391 |  | 57.314 | 71,96 | 7.909 | 9,93 | 14.424 | 18,11 | 79.646 |  |  |
| Curriculum egokituko programa DBH | 0.957 | 0,652 | 63.984 | 72,76 | 9.526 | 10,83 | 14.424 | 16,40 | 87.934 |  |  |
| Batxilergoa | 1.652 |  | 65.690 | 72,20 | 10.864 | 11,94 | 14.424 | 15,85 | 90.978 |  |  |
| GMZetan sartzeko pr. kurtsoa | 2.043 |  | 84.179 | 75,98 | 12.194 | 11,01 | 14.424 | 13,02 | 110.797 |  |  |
| Sarbiderako pr. kurtsoa | 1.522 |  | 62.687 | 72,63 | 9.200 | 10,66 | 14.424 | 16,71 | 86.311 |  |  |
|  |  |  |  |  |  |  |  |  |  |  |  |
| Hezkuntza maila | Irakasle ratioa | | Langileen  soldatak | Moduluaren ehunekoa | Gastu  aldakorrak | Moduluaren ehunekoa | Bestelako  gastuak | Moduluaren ehunekoa | Langileak  osagarriak | Moduluaren ehunekoa | Modulua, guztira |
| Titularra | Agregatua |
| Oin. Hezk. Berezia psikikoak | 1.087 |  | 38.964 | 44,51 | 4.678 | 5,34 | 10.842 | 12,38 | 33.065 | 37,77 | 87.549 |
| Oin. Hezk. Berezia autistak | 1.087 |  | 38.964 | 48,26 | 4.678 | 5,79 | 10.842 | 13,43 | 26.253 | 32,52 | 80.737 |
| Oin. Hezk. Berezia urritasun anitzekoak | 1.087 |  | 38.964 | 41,79 | 4.678 | 5,02 | 10.842 | 11,63 | 38.761 | 41,57 | 93.245 |
| HLKPB | 1,087 | 1,087 | 79.932 | 51,70 | 11.984 | 7,75 | 14.424 | 9,3 | 48.259 | 31,22 | 154.599 |
| HIP | 0,696 | 0,391 | 39.686 | 48,31 | 5.371 | 6,54 | 10.842 | 13,20 | 26.253 | 31,96 | 82.152 |
| Oin. Hezk. Berezia psik. DBHko Un. Espezifikoa | 1.391 |  | 49.874 | 76,28 | 4.665 | 7,14 | 10.842 | 16,58 |  |  | 65.381 |

Haur Hezkuntza eta Lehen Hezkuntzako irakasle titularren ratioak astean 25 eskola-orduko lanaldia oinarri hartuz kalkulatu dira.

Bigarren Hezkuntzako irakasle titularren eta irakasle agregatuen ratioak astean 23 orduko lanaldia oinarri hartuz kalkulatu dira.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Erdi mailako heziketa zikloak | | | | | | | | | | |
| Erdi mailako heziketa zikloak | Kurtsoa | Irakasle ratioa | | Langileen soldatak | Moduluaren ehunekoa | Gastu aldakorrak | Moduluaren ehunekoa | Bestelako gastuak | Moduluaren ehunekoa | Modulua, guztira |
| Titularra | Agregatua |
| Administrazio kudeaketa (HLO) | 1.a | 0,478 | 1,087 | 60.670 | 68,23 | 9.256 | 10,41 | 18.996 | 21,36 | 88.922 |
| 2.a | 0,826 | 0,568 | 55.436 | 67,00 | 8.314 | 10,05 | 18.996 | 22,96 | 82.746 |
| Administrazio kudeaketa, hiru urtean (HLO) | 1.a | 0,478 | 0,435 | 36.089 | 66,58 | 5.448 | 10,05 | 12.664 | 23,36 | 54.201 |
| 2.a | 0,304 | 0,609 | 35.479 | 66,21 | 5.440 | 10,15 | 12.664 | 23,63 | 53.583 |
| 3.a | 0,565 | 0,348 | 36.394 | 66,77 | 5.452 | 10,00 | 12.664 | 23,23 | 54.510 |
| Eritzaintzako zainketa osagarriak | 1.a | 0,435 | 1,304 | 67.072 | 69,89 | 10.387 | 10,82 | 18.508 | 19,29 | 95.967 |
| 2.a | 0,261 | 0,000 | 10.746 | 69,03 | 1.497 | 9,61 | 3.325 | 21,36 | 15.568 |
| Soldadura eta galdaragintza (HLO) | 1.a | 0,348 | 1,522 | 71.684 | 62,83 | 10.954 | 9,60 | 31.452 | 27,57 | 114.090 |
| 2.a | 0,913 | 0,609 | 60.554 | 59,93 | 9.033 | 8,94 | 31.452 | 31,13 | 101.040 |
| Aurreinprimaketa digitala (HLO) | 1.a | 0,609 | 1,043 | 64.404 | 63,60 | 9.771 | 9,65 | 27.086 | 26,75 | 101.261 |
| 2.a | 0,652 | 0,739 | 54.724 | 60,73 | 8.302 | 9,21 | 27.086 | 30,06 | 90.112 |
| Arte grafikoetako inprimaketa | 1.a | 0,609 | 1,043 | 64.404 | 62,36 | 9.851 | 9,54 | 29.025 | 28,10 | 103.281 |
| 2.a | 0,261 | 0,000 | 10.746 | 69,03 | 1.497 | 9,61 | 3.325 | 21,36 | 15.568 |
| Inprimaketa grafikoa (HLO) | 1.a | 0,696 | 0,957 | 64.746 | 62,43 | 9.939 | 9,58 | 29.025 | 27,99 | 103.710 |
| 2.a | 0,653 | 0,783 | 56.416 | 59,95 | 8.661 | 9,20 | 29.025 | 30,84 | 94.101 |
| Arotz-lan eta altz. neur. egin eta instalatzea | 1.a | 0,826 | 1,000 | 71.720 | 65,32 | 10.900 | 9,93 | 27.178 | 24,75 | 109.798 |
| 2.a | 0,565 | 1,000 | 60.974 | 62,50 | 9.403 | 9,64 | 27.178 | 27,86 | 97.555 |
| Farmazia eta parafarmazia (HLO) | 1.a | 0,652 | 0,913 | 61.279 | 69,74 | 9.264 | 10,54 | 17.329 | 19,72 | 87.873 |
| 2.a | 0,652 | 0,717 | 53.905 | 67,89 | 8.169 | 10,29 | 17.329 | 21,82 | 79.403 |
| Instalazio elektriko eta automatikoak (HLO) | 1.a | 0,696 | 1,000 | 66.347 | 63,98 | 9.997 | 9,64 | 27.363 | 26,38 | 103.707 |
| 2.a | 0,652 | 0,870 | 59.640 | 62,11 | 9.021 | 9,39 | 27.363 | 28,50 | 96.024 |
| Mekanizazioa (HLO) | 1.a | 0,522 | 1,391 | 73.932 | 65,54 | 11.381 | 10,09 | 27.498 | 24,38 | 112.811 |
| 2.a | 0,696 | 0,826 | 59.792 | 61,99 | 9.162 | 9,50 | 27.498 | 28,51 | 96.452 |
| Merkataritza | 1.a | 1,043 | 0,696 | 69.205 | 70,25 | 10.415 | 10,57 | 18.895 | 19,18 | 98.515 |
| 2.a | 0,261 | 0,000 | 10.746 | 69,03 | 1.497 | 9,61 | 3.325 | 21,36 | 15.568 |
| Merkataritzako jarduerak | 1.a | 0,870 | 0,870 | 68.635 | 69,99 | 10.536 | 10,74 | 18.895 | 19,27 | 98.067 |
| 2.a | 1,044 | 0,479 | 61.065 | 68,36 | 9.374 | 10,49 | 18.895 | 21,15 | 89.335 |
| Mendekotasuna duten pertsonentzako arreta (HLO) | 1.a | 0,739 | 0,826 | 61.584 | 68,86 | 9.343 | 10,45 | 18.508 | 20,69 | 89.435 |
| 2.a | 0,739 | 0,696 | 56.668 | 67,64 | 8.597 | 10,26 | 18.508 | 22,09 | 83.772 |
| Eraikuntzako makineriaren erabilera eta mantentze-lanak | 1.a | 0,826 | 1,000 | 71.721 | 62,79 | 10.733 | 9,40 | 31.768 | 27,81 | 114.222 |
| 2.a | 0,739 | 0,783 | 59.945 | 59,51 | 9.025 | 8,96 | 31.768 | 31,54 | 100.738 |
| Hondeaketak eta zundaketak | 1.a | 1,000 | 0,827 | 72.370 | 62,80 | 11.110 | 9,64 | 31.768 | 27,57 | 115.247 |
| 2.a | 0,740 | 0,783 | 60.000 | 59,42 | 9.211 | 9,12 | 31.768 | 31,46 | 100.979 |
| Sist. mikroinformatikoak eta sareak | 1.a | 0,740 | 1,305 | 79.676 | 71,78 | 12.231 | 11,02 | 19.089 | 17,20 | 110.997 |
| 2.a | 1,175 | 0,261 | 58.245 | 67,51 | 8.941 | 10,36 | 19.089 | 22,13 | 86.276 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Goi mailako heziketa zikloak | | | | | | | | | | |
| Goi mailako  heziketa zikloak | Kurtsoa | Irakasle ratioa | | Langileen soldatak | Moduluaren ehunekoa | Gastu aldakorrak | Moduluaren ehunekoa | Bestelako gastuak | Moduluaren ehunekoa | Modulua, guztira |
| Titularra | Agregatua |
| Nazioarteko merkataritza | 1.a | 1,174 | 0,348 | 61.468 | 69,81 | 9.184 | 10,43 | 17.399 | 19,76 | 88.051 |
| 2.a | 1,217 | 0,217 | 58.343 | 69,10 | 8.691 | 10,29 | 17.399 | 20,61 | 84.433 |
| Mantentze-lan elektronikoak | 1.a | 1,435 | 0,261 | 68.937 | 66,54 | 10.459 | 10,10 | 24.204 | 23,36 | 103.600 |
| 2.a | 0,870 | 0,717 | 62.860 | 65,07 | 9.537 | 9,87 | 24.204 | 25,06 | 96.601 |
| Administrazioa eta finantzak | 1.a | 0,870 | 0,522 | 55.486 | 67,43 | 8.427 | 10,24 | 18.369 | 22,32 | 82.282 |
| 2.a | 1,348 | 0,130 | 60.439 | 68,87 | 8.945 | 10,19 | 18.369 | 20,93 | 87.753 |
| Haur Hezkuntza (HLO) | 1.a | 0,913 | 0,739 | 65.470 | 70,63 | 9.763 | 10,53 | 17.455 | 18,83 | 92.689 |
| 2.a | 1,087 | 0,261 | 54.609 | 68,15 | 8.068 | 10,07 | 17.455 | 21,78 | 80.131 |
| Merkataritzako kudeaketa eta marketina | 1.a | 1,043 | 0,696 | 69.205 | 70,73 | 10.415 | 10,64 | 18.231 | 18,63 | 97.850 |
| 2.a | 0,261 | 0,000 | 10.746 | 69,03 | 1.497 | 9,61 | 3.325 | 21,36 | 15.568 |
| Salmenten eta merkataritzako guneen kudeaketa (HLO) | 1.a | 1,174 | 0,566 | 69.700 | 70,67 | 10.700 | 10,85 | 18.231 | 18,48 | 98.630 |
| 2.a | 1,131 | 0,479 | 64.649 | 69,66 | 9.925 | 10,69 | 18.231 | 19,64 | 92.804 |
| Sareko sistema informatikoen admin. (HLO) | 1.a | 1,217 | 0,652 | 74.730 | 71,30 | 10.995 | 10,49 | 19.089 | 18,21 | 104.815 |
| 2.a | 1,304 | 0,329 | 66.125 | 69,69 | 9.675 | 10,20 | 19.089 | 20,12 | 94.889 |
| Automatizazioa eta robotika industriala | 1.a | 0,870 | 1,043 | 75.151 | 69,49 | 11.401 | 10,54 | 21.600 | 19,97 | 108.152 |
| 2.a | 1,348 | 0,261 | 65.355 | 67,49 | 9.915 | % 10,24 | 21.560 | 22,27 | 96.830 |
| Fabrikazio mekanikoko produkzioaren programazioa (HLO) | 1.a | 0,696 | 1,043 | 67.987 | 66,13 | 10.240 | 9,96 | 24.574 | 23,90 | 102.800 |
| 2.a | 1,304 | 0,304 | 65.203 | 65,65 | 9.539 | 9,60 | 24.574 | 24,74 | 99.315 |
| Garraioaren kudeaketa | 1.a | 0,783 | 0,696 | 58.458 | 68,96 | 8.918 | 10,52 | 17.399 | 20,52 | 84.776 |
| 2.a | 1,435 | 0,000 | 59.105 | 69,37 | 8.701 | 10,21 | 17.399 | 20,42 | 85.205 |
| Plataforma anitzeko aplikazioen garapena (HLO) | 1.a | 1,348 | 0,435 | 71.783 | 71,08 | 10.699 | 10,59 | 18.508 | 18,33 | 100.990 |
| 2.a | 1,130 | 0,435 | 63.001 | 69,28 | 9.434 | 10,37 | 18.508 | 20,35 | 90.943 |
| Anatomia patologikoa eta zitologia | 1.a | 0,957 | 0,739 | 67.261 | 68,65 | 10.164 | 10,37 | 20.547 | 20,97 | 97.972 |
| 2.a | 1,261 | 0,000 | 51.940 | 64,77 | 7.703 | 9,61 | 20.547 | 25,62 | 80.191 |
| Arte grafikoen industrietako produkzioa | 1.a | 0,391 | 1,348 | 66.920 | 64,17 | 10.385 | 9,96 | 26.975 | 25,87 | 104.280 |
| 2.a | 1,130 | 0,478 | 64.593 | 63,80 | 9.677 | 9,56 | 26.975 | 26,64 | 101.245 |
| Fabrikazio mekanikoko diseinua (HLO) | 1.a | 0,783 | 0,913 | 66.652 | 66,28 | 10.001 | 9,94 | 23.909 | 23,78 | 100.561 |
| 2.a | 1,522 | 0,090 | 66.067 | 66,37 | 9.564 | 9,61 | 23.909 | 24,02 | 99.540 |
| Gizarteratzea | 1.a | 1,131 | 0,609 | 69.549 | 71,20 | 10.677 | 10,93 | 17.455 | 17,87 | 97.681 |
| 2.a | 0,870 | 0,609 | 58.797 | 68,95 | 9.026 | 10,58 | 17.455 | 20,47 | 85.278 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Oinarrizko Lanbide Heziketa | | | | | | | | | | |
| Oinarrizko  Lanbide Heziketa | Kurtsoa | Irakasle ratioa | | Langileen soldatak | Moduluaren  ehunekoa | Gastu aldakorrak | Moduluaren  ehunekoa | Bestelako  gastuak | Moduluaren  ehunekoa | Modulua,  guztira |
| Titularra | Agregatua |
| Merkataritza zerbitzuak | 1.a | 0,522 | 0,783 | 51.071 | 66,25 | 8.660 | 11,23 | 17.354 | 22,51 | 77.085 |
| 2.a | 0,522 | 0,783 | 51.071 | 66,25 | 8.660 | 11,23 | 17.354 | 22,51 | 77.085 |
| Administrazio zerbitzuak | 1.a | 0,522 | 0,783 | 51.071 | 65,78 | 8.660 | 11,15 | 17.910 | 23,07 | 77.641 |
| 2.a | 0,522 | 0,783 | 51.071 | 65,78 | 8.660 | 11,15 | 17.910 | 23,07 | 77.641 |
| Arte grafikoak | 1.a | 0,522 | 0,783 | 51.071 | 62,47 | 8.660 | 10,59 | 22.021 | 26,94 | 81.752 |
| 2.a | 0,522 | 0,783 | 51.071 | 62,47 | 8.660 | 10,59 | 22.021 | 26,94 | 81.752 |
| Elektrizitatea eta elektronika | 1.a | 0,522 | 0,783 | 51.071 | 62,28 | 8.660 | 10,56 | 22.274 | 27,16 | 82.005 |
| 2.a | 0,522 | 0,783 | 51.071 | 62,28 | 8.660 | 10,56 | 22.274 | 27,16 | 82.005 |
| Fabrikazioa eta muntaketa | 1.a | 0,522 | 0,783 | 51.071 | 62,13 | 8.660 | 10,54 | 22.465 | 27,33 | 82.196 |
| 2.a | 0,522 | 0,783 | 51.071 | 62,13 | 8.660 | 10,54 | 22.465 | 27,33 | 82.196 |
| Eraikinen zaharberritze- eta mantentze-lanak | 1.a | 0,522 | 0,783 | 51.071 | 60,39 | 8.660 | 10,24 | 24.831 | 29,36 | 84.561 |
| 2.a | 0,522 | 0,783 | 51.071 | 60,39 | 8.660 | 10,24 | 24.831 | 29,36 | 84.561 |

7. eranskina. 2012-2016 aldian 10.000 eurotik 1.000.000 eurora bitarteko gastua izan duten aurrekontu-partidak

|  |  |  |  |  |  |  |
| --- | --- | --- | --- | --- | --- | --- |
| Aurrekontu-partida | 2012 | 2013 | 2014 | 2015 | 2016 | Guztira  2012-2016 |
| El Molino ikastetxeko inbertsioetarako transferentzia | 500.000 | 0 | 0 | 0 | 0 | 500.000 |
| Jantokiak | 21.427 | 13.727 | 21.482 | 26.797 | 147.080 | 230.512 |
| Enplegu plana. Prestazioak osatzeko laguntzak | 0 | 75.000 | 75.000 | 75.000 | 0 | 225.000 |
| Enplegu Plana. Kooperatiba eta lan-sozietateentzako diru-laguntzak | 129.967 | 37.308 | 0 | 19.961 | 30.000 | 217.236 |
| Eraikinak eta eraikuntzak. Osasun mentaleko zentroak | 32.130 | 34.812 | 38.234 | 45.464 | 35.435 | 186.075 |
| Eraikuntzako segurtasun eta osasun proiektuak (Naf. Eraik. Lan Fundazioa) | 139.700 | 0 | 0 | 0 | 0 | 139.700 |
| Laneko prebentzioari buruzko jardunaldiak Ilundain Fundazioan | 0 | 0 | 30.000 | 39.997 | 40.000 | 109.997 |
| Lehentasunezko laneko arriskuei buruzko proiektuak | 0 | 21.784 | 22.809 | 40.851 | 15.676 | 101.120 |
| Ilundain Fundazioaren lorezaintzako lanak. El Vergel egoitza | 25.405 | 25.832 | 15.253 | 16.640 | 16.630 | 99.760 |
| Ilundain Fundazioaren lorezaintzako lanak. Haur eskolak | 21.447 | 21.807 | 16.638 | 18.175 | 18.092 | 96.159 |
| Ingelesezko murgiltze programa (2014) | 0 | 0 | 92.380 | 0 | 0 | 92.380 |
| Enplegu plana. Ekintza pertsonalizatuak | 85.000 | 0 | 0 | 0 | 0 | 85.000 |
| Enplegu plana. Entitate laguntzaileen ekintzak | 0 | 0 | 0 | 0 | 74.875 | 74.875 |
| Garraiorako banakako laguntzak | 0 | 0 | 0 | 0 | 62.903 | 62.903 |
| Itzuli beharrik gabeko diru-laguntzak, inbertsioagatik, Ilundain Fundazioarentzat | 55.852 | 0 | 0 | 0 | 0 | 55.852 |
| Salesianos ikastetxearekiko hitzarmena | 14.784 | 0 | 24.004 | 10.000 | 2.030 | 50.819 |
| Energia berriztagarrietako inbertsioetarako diru-laguntzak (Argia Ikastola) | 49.600 | 0 | 0 | 0 | 0 | 49.600 |
| Eskola kiroleko programa | 17.021 | 5.409 | 0 | 2.641 | 20.363 | 45.435 |
| Ilundain Fundazioaren lorezaintza lanak San José ikastetxean | 8.425 | 8.567 | 8.567 | 8.567 | 8.557 | 42.683 |
| Ilundain Fundazioaren eta Eraik. Lan Fundazioaren lorezaintza lanak Iturrondo ikastetxean | 0 | 932 | 10.861 | 10.923 | 9.743 | 32.459 |
| Ilundain Fundazioaren lorezaintza lanak Nafarroako Gobernuaren eraikinetan | 13.565 | 11.587 | 0 | 0 | 1.500 | 26.652 |
| Entitateentzako diru-laguntzak, prebentzio komunitarioko programetarako | 0 | 24.025 | 0 | 0 | 0 | 24.025 |
| Eskola ibiltarietarako laguntzak | 23.871 | 0 | 0 | 0 | 0 | 23.871 |
| Enplegu plana. Kontratazioetarako diru-laguntzak | 0 | 6.701 | 13.243 | 0 | 0 | 19.944 |
| Ilundain Fundazioaren lorezaintza lanak San Francisco Javier zentroan (osasun mentala) | 15.505 | 0 | 0 | 0 | 476 | 15.981 |
| Ibilbide zientifikoak | 14.938 | 0 | 0 | 0 | 0 | 14.938 |
| Enplegu Plana. Prog. kontratazioa, kudeaketa, ebaluazioa eta kontrola. Prestakuntza sektoriala | 0 | 0 | 4.050 | 2.700 | 7.130 | 13.880 |
| Prestakuntza programak ikastetxe itunduetan | 0 | 0 | 2.850 | 4.800 | 5.700 | 13.350 |
| Hezkuntza berrikuntzako programak ikastetxe itunduetan | 0 | 0 | 7.100 | 4.700 | 0 | 11.800 |
| Lanbide Heziketarako gobernu-akordioaren garapena | 11.400 | 0 | 0 | 0 | 0 | 11.400 |
| Aurrezteko eta energia-efizientziarako jarduketak | 11.114 | 0 | 0 | 0 | 0 | 11.114 |
| Akitania-Nafarroa mugaz haraindiko lankidetza hitzarmena | 6.022 | 4.105 | 0 | 0 | 0 | 10.127 |
| Enplegu Plana. Ekonomia sozialeko enpresentzako diru-laguntzak | 0 | 0 | 10.000 | 0 | 0 | 10.000 |

8. eranskina. Nafarroako Foru Komunitateko Administraziotik ikastetxe pribatuek jasotako funts publikoak (2012-2016)

| Ikastetxea | 2012 | 2013 | 2014 | 2015 | 2016 | Guztira  2012-2016 |
| --- | --- | --- | --- | --- | --- | --- |
| Miravalles - El Redín | 5.411.019 | 5.743.713 | 5.899.798 | 6.018.214 | 6.157.843 | 29.230.586 |
| Fundación Educat. Sto. Domingo | 5.102.899 | 5.324.433 | 5.358.026 | 5.469.520 | 5.379.169 | 26.634.048 |
| Ilundain Haritz Berri Fundazioa | 5.590.592 | 5.401.928 | 5.262.363 | 4.206.692 | 4.234.163 | 24.695.738 |
| San Ignacio | 4.734.069 | 4.894.079 | 4.828.957 | 4.941.330 | 4.916.086 | 24.314.521 |
| San Cernin | 4.645.526 | 4.766.208 | 4.791.958 | 4.805.775 | 4.807.011 | 23.816.477 |
| Santa María La Real | 4.340.924 | 4.599.844 | 4.632.776 | 4.680.066 | 4.737.405 | 22.991.015 |
| San Fermin Ikastola | 4.396.440 | 4.606.211 | 4.641.304 | 4.673.922 | 4.590.664 | 22.908.541 |
| Escuelas Salesianas Don Bosco | 4.461.769 | 4.473.142 | 4.555.672 | 4.520.858 | 4.546.988 | 22.558.429 |
| Liceo Monjardín | 4.635.400 | 4.475.285 | 4.476.512 | 4.447.621 | 4.448.920 | 22.483.738 |
| Irabia-Izaga | 3.616.575 | 3.928.320 | 4.134.411 | 4.364.850 | 4.609.142 | 20.653.299 |
| Sagrado Corazón | 3.664.959 | 3.689.964 | 3.769.108 | 3.801.055 | 3.802.649 | 18.727.735 |
| Luis Amigó | 3.277.453 | 3.623.686 | 3.778.398 | 3.804.551 | 3.883.646 | 18.367.734 |
| Hijas de Jesús | 3.372.697 | 3.528.563 | 3.610.390 | 3.708.295 | 3.813.788 | 18.033.733 |
| Paz de Ziganda Ikastola | 2.949.883 | 3.154.770 | 3.315.687 | 3.372.070 | 3.383.548 | 16.175.958 |
| Ntra. Sra. del Huerto | 2.973.977 | 3.187.235 | 3.261.067 | 3.327.915 | 3.423.692 | 16.173.888 |
| Consorcio Escolar Mater del Pui | 2.898.403 | 3.057.848 | 3.122.682 | 3.201.963 | 3.194.819 | 15.475.715 |
| Gurasoen Irakaskuntza Kooperatiba | 2.742.300 | 2.885.820 | 3.002.208 | 3.069.120 | 2.984.857 | 14.684.305 |
| San Francisco Javier | 2.818.238 | 2.925.599 | 2.912.403 | 2.960.839 | 2.890.201 | 14.507.280 |
| La Compasión Escolapios | 2.648.581 | 2.819.779 | 2.884.112 | 2.899.035 | 2.977.947 | 14.229.453 |
| Calasanz | 2.738.520 | 2.842.989 | 2.788.628 | 2.835.509 | 2.832.375 | 14.038.021 |
| Santo Tomás | 2.587.065 | 2.602.455 | 2.568.050 | 2.630.029 | 2.621.093 | 13.008.692 |
| Santa Teresa de Jesús | 2.344.193 | 2.391.451 | 2.510.691 | 2.564.311 | 2.588.226 | 12.398.872 |
| Cardenal Larraona | 2.416.137 | 2.472.794 | 2.497.596 | 2.478.160 | 2.491.794 | 12.356.481 |
| Vedruna | 2.313.744 | 2.415.959 | 2.455.159 | 2.482.087 | 2.482.005 | 12.148.953 |
| Compañía de María | 2.275.405 | 2.393.133 | 2.449.872 | 2.476.267 | 2.434.109 | 12.028.787 |
| Escuelas Pías | 1.998.972 | 2.120.395 | 2.100.275 | 2.088.358 | 2.019.617 | 10.327.617 |
| Santa Luisa de Marillac | 1.961.792 | 2.023.923 | 2.061.479 | 2.096.514 | 2.105.16 | 10.248.868 |
| Ins.Tec. Com. Cuatrovientos | 1.977.859 | 2.090.524 | 1.988.464 | 2.100.608 | 2.078.077 | 10.235.532 |
| Francisco de Jaso Ikastola | 1.958.610 | 2.063.362 | 2.010.338 | 2.044.077 | 2.103.616 | 10.180.003 |
| Lizarra Ikastola | 1.968.219 | 1.979.167 | 1.984.561 | 2.003.465 | 2.031.278 | 9.966.690 |
| El Molino | 2.111.548 | 1.781.889 | 1.820.379 | 1.790.958 | 1.757.109 | 9.261.883 |
| Santa Ana | 1.737.576 | 1.673.881 | 1.600.122 | 1.590.161 | 1.462.455 | 8.064.195 |
| Garcés de los Fayos Ikastola | 1.472.931 | 1.571.622 | 1.550.114 | 1.581.584 | 1.581.073 | 7.757.324 |
| Isterria Hezkuntza Bereziko Ikastetxea | 1.461.965 | 1.478.225 | 1.504.084 | 1.482.869 | 1.430.430 | 7.357.574 |
| Berriztu Hezkuntza Elkartea | 527.828 | 527.828 | 1.295.470 | 2.184.609 | 2.486.435 | 7.022.170 |
| Esclavas del Sagrado Corazón | 1.338.983 | 1.326.815 | 1.303.455 | 1.299.327 | 1.275.611 | 6.544.191 |
| Maria Inmaculada | 1.242.093 | 1.254.578 | 1.293.240 | 1.324.912 | 1.396.009 | 6.510.832 |
| Santa Catalina de Labouree | 1.141.320 | 1.125.542 | 1.085.910 | 1.057.062 | 1.084.960 | 5.494.794 |
| Sta. Catalina - Stmo. Sacramento | 1.042.444 | 1.104.123 | 1.144.609 | 1.078.821 | 1.084.795 | 5.454.792 |
| Zangozako Ikastola | 956.721 | 1.028.636 | 987.238 | 963.431 | 973.108 | 4.909.134 |
| Argia Ikastola | 950.600 | 933.184 | 949.422 | 929.755 | 1.113.471 | 4.876.432 |
| Amor de Dios | 869.440 | 870.670 | 885.090 | 890.629 | 913.160 | 4.428.989 |
| Carlos III Ikastetxe Teknikoa | 770.849 | 796.063 | 837.772 | 786.081 | 838.044 | 4.028.808 |
| Jesusen Bihotza (Altsasu) | 813.767 | 817.673 | 793.055 | 806.803 | 786.813 | 4.018.111 |
| Regina Pacis | 833.760 | 788.489 | 795.119 | 773.078 | 755.837 | 3.946.283 |
| Labiaga Ikastola | 690.336 | 750.743 | 793.683 | 727.381 | 736.635 | 3.698.779 |
| Amor de Dios | 668.893 | 671.098 | 675.848 | 700.495 | 702.073 | 3.418.407 |
| Santísimo Sacramento | 640.462 | 688.029 | 672.460 | 665.952 | 656.678 | 3.323.581 |
| Nafarroako. Eraik. Lan Fundazioa | 786.020 | 491.243 | 551.468 | 790.440 | 677.622 | 3.296.792 |
| La Milagrosa | 645.546 | 658.259 | 612.919 | 617.899 | 602.628 | 3.137.251 |
| Nafarroako Eskola Politeknikoa | 485.319 | 406.367 | 479.560 | 504.620 | 621.475 | 2.497.341 |
| Sacerdotes del Corazón de Jesús | 446.307 | 513.922 | 536.542 | 522.892 | 475.502 | 2.495.165 |
| Jesusen Bihotza (Bera) | 472.080 | 460.275 | 472.126 | 479.272 | 465.754 | 2.349.508 |
| Nuestra Señora del Puy | 455.070 | 438.718 | 451.141 | 456.082 | 471.842 | 2.272.852 |
| Fundación Taller Escuela | 469.960 | 421.653 | 423.841 | 427.330 | 459.757 | 2.202.541 |
| Fundación El Castillo | 474.068 | 430.566 | 427.969 | 422.004 | 415.703 | 2.170.310 |
| Erentzun Ikastola | 319.496 | 356.334 | 422.888 | 412.905 | 408.509 | 1.920.132 |
| Tantirumairu Ikastola | 347.114 | 382.411 | 376.752 | 405.054 | 373.827 | 1.885.159 |
| Padres Reparadores ikastetxea, Gares | 401.357 | 365.229 | 361.177 | 361.503 | 354.063 | 1.843.329 |
| Nuestra Señora de Los Dolores | 292.275 | 305.127 | 318.444 | 334.704 | 311.933 | 1.562.482 |
| Arangoiti Ikastola | 266.726 | 274.091 | 297.294 | 338.893 | 352.207 | 1.529.209 |
| Lantxotegi Elkartea | 265.374 | 249.527 | 251.944 | 258.038 | 289.636 | 1.314.519 |
| Ibaialde Ikastola | 185.312 | 189.325 | 189.774 | 190.001 | 222.076 | 976.488 |
| Asociación Cauces de La Ribera | 186.304 | 190.162 | 194.073 | 199.429 | 197.875 | 967.843 |
| Elkarte Fundazioa | 282.931 | 120.711 | 128.153 | 184.542 | 164.171 | 880.508 |
| Ntra. Sra. de las Escuelas Pías | 143.527 | 145.267 | 146.288 | 130.898 | 81.523 | 647.503 |
| Guztira | 125.018.522 | 128.070.855 | 130.282.370 | 131.743.488 | 132.550.687 | 647.665.921 |

9. eranskina Ikastetxe pribatuek udaletatik jasotako funts publikoak (2012-2016)

|  |  |  |  |  |  |  |  |
| --- | --- | --- | --- | --- | --- | --- | --- |
| Ikastetxea | Udal finantzatzailea | 2012 | 2013 | 2014 | 2015 | 2016 | Guztira  2012-2016 |
| Gurasoen Irakaskuntza Kooperatiba  Iñigo Aritza Ikastola | (1) | 106.456 | 90.016 | 87.535 | 84.283 | 85.699 | 453.989 |
| Andra Mari Ikastola | (2) | 76.199 | 68.145 | 97.916 | 70.372 | 95.868 | 408.501 |
| Ilundain Haritz Berri Fundazioa | Aranguren | 20.000 | 0 | 106.200 | 86.668 | 72.827 | 285.695 |
| Labiaga Ikastola | Bera | 48.192 | 49.357 | 45.662 | 40.771 | 51.404 | 235.385 |
| Erentzun Ikastola | Viana | 15.534 | 12.300 | 12.300 | 15.300 | 40.300 | 95.734 |
| Tantirumairu Ikastola | Lesaka | 21.244 | 19.648 | 18.103 | 15.964 | 17.971 | 92.931 |
| Zangozako Ikastola | Zangoza, Oibar | 12.350 | 12.350 | 12.350 | 12.350 | 12.350 | 61.750 |
| Garcés de los Fayos Ikastola | Tafalla | 500 | 38.500 | 1.060 | 0 | 588 | 40.648 |
| Liceo Monjardín | Iruña | 6.069 | 6.155 | 6.300 | 6.234 | 5.248 | 30.006 |
| San Cernin | Iruña | 6.039 | 6.131 | 6.273 | 6.140 | 2.977 | 27.560 |
| San Ignacio | Iruña | 6.139 | 5.769 | 5.865 | 6.250 | 2.267 | 26.289 |
| Sagrado Corazón (Iruña) | Iruña | 5.255 | 5.216 | 5.327 | 5.242 | 4.658 | 25.699 |
| Ntra. Sra. del Huerto | Iruña | 5.125 | 5.182 | 5.326 | 5.222 | 4.801 | 25.655 |
| La Compasión Escolapios | Iruña | 4.733 | 4.849 | 5.027 | 5.009 | 5.123 | 24.741 |
| Escuelas Pías | Tafalla | 498 | 571 | 14.867 | 5.757 | 0 | 21.693 |
| Vedruna | Iruña | 4.046 | 4.100 | 4.195 | 4.149 | 3.889 | 20.379 |
| Santo Tomás | Iruña | 3.872 | 3.960 | 4.067 | 4.007 | 3.960 | 19.867 |
| Larraona Kardinala | Iruña | 3.946 | 3.987 | 4.110 | 4.080 | 3.722 | 19.844 |
| Esclavas del Sagrado Corazón | Iruña | 3.950 | 3.851 | 3.923 | 3.792 | 4.313 | 19.830 |
| Miravalles - El Redín | Iruña | 3.567 | 3.775 | 3.930 | 3.896 | 3.498 | 18.666 |
| Calasanz | Iruña | 3.950 | 4.004 | 2.651 | 4.056 | 3.954 | 18.614 |
| Santa Teresa de Jesús | Iruña | 4.046 | 4.058 | 4.161 | 4.103 | 1.408 | 17.777 |
| Hijas de Jesús | Iruña | 3.998 | 3.986 | 4.077 | 4.099 | 1.452 | 17.612 |
| Francisco de Jaso Ikastola | Iruña | 1.341 | 3.831 | 3.859 | 3.838 | 3.363 | 16.232 |
| Santa Luisa de Marillac | Barañain | 3.613 | 3.557 | 3.076 | 2.894 | 2.387 | 15.527 |
| Santa Catalina de Labouree | Iruña | 2.845 | 2.929 | 2.934 | 2.961 | 3.658 | 15.328 |
| Sta. Cat. - Stmo. Sacramento | Iruña | 2.871 | 2.848 | 2.887 | 2.870 | 3.066 | 14.542 |
| El Molino | Iruña | 1.875 | 1.875 | 1.918 | 1.906 | 2.012 | 9.586 |
| Nuestra Señora del Puy | Lizarra | 0 | 0 | 0 | 5.712 | 3.306 | 9.018 |
| Nuestra Señora de Los Dolores | Mendabia | 1.547 | 1.455 | 1.713 | 1.701 | 1.688 | 8.103 |
| Lantxotegi Elkartea | Berriozar | 0 | 750 | 750 | 3.300 | 2.300 | 7.100 |
| Ibaialde Ikastola | Lodosa, Andosilla | 2.500 | 1.000 | 1.000 | 1.000 | 1.500 | 7.000 |
| Lizarra Ikastola | Lizarra | 0 | 0 | 0 | 0 | 1.030 | 1.030 |
| Orokorra, guztira |  | 382.300 | 374.155 | 479.362 | 423.926 | 452.587 | 2.112.331 |

1. Altsasu, Urdiain, Ziordia eta Olazti.
2. Arbizu, Lakuntza, Bakaiku, Iturmendi, Uharte Arakil, Ergoiena, Etxarri Aranatz eta Arruazu.

Behin-behineko txostenari aurkeztutako alegazioak

KONTUEN GANBERAREN BEHIN-BEHINEKO TXOSTENARI BURUZKO IRADOKIZUNAK (MIRAVALLES·EL REDÍN IKASTETXEA)

Jesús María Ezponda lradier jaunak, Miravalles-EI Redín ikastetxearen izenean eta hura ordezkatuz, funts publikoekin finantzatutako ikastetxe pribatuetako irakaskuntza ez-unibertsitarioari buruz (2012-2016) maiatzaren 17an emandako behin-behineko txostena ikusirik, alegazio hauek egiten ditu:

ALEGAZIOAK

Lehenengoa.- Txosteneko hirugarren gomendioa (33. orrialdea) dela eta, ezertan ukatu gabe aztertutako urteetan gure Komunitatean HELOren 60. artikulua artean garatu gabe zegoela, kontua da Osotara edo hein batean funts publikoekin aritzen diren irakaskuntza pribatuko enpresen VI. Hitzarmen Kolektiboak eta Nafarroako Ikastolen Hitzarmen Kolektiboak eragindako irakaskuntza itunduaren sektoreko 2017ko irailaren 7ko Akordioak, hamabigarren neurrian, artikulu hori sakonki garatzen duela, eta, horrenbestez, beste autonomia erkidego batzuen aldean Nafarroa aitzindari dela lanpostu hutsak betetzeko prozesuaren gardentasunari dagokionez.

Ikuspegi horretatik, gaurko errealitaterako egokiagotzat jotzen da 33. orrialdetik gaiari buruzko gomendioa kentzea, edo, behintzat, gaur egun badagoela kontrol egokia adieraztea.

Bigarrena.- Hezkuntza Departamentuak historikoki ikastetxe itunduei egin izan dien eta gaur egun egiten dien kontrola bat dator araudi indardunarekin (HELO, HLO, 416/1992 Foru Dekretua etab.), eta ez da beste autonomia erkidego batzuena baino murritzagoa edo azalekoagoa. Beste kontu bat da hobetu litekeela, eta horretan ados gaude.

Hortaz, legearen ikuspuntutik, araudiari lotuagoa da 33. orrialdeko hirugarren lerroaldearen idazketa hau: "Horri dagokionez, egiaztatu dugu Hezkuntza Departamentuak gaur egun egiten duen kontrola araudi indardunarekin bat datorrela, baina hobetu litekeela, eta horregatik hau gomendatzen dugu:".

Hirugarrena.- "Bestelako gastuak" moduluari buruz ikastetxeak Nafarroako Gobernuari aurkeztu dion justifikazioan, lagineko gainerako ikastetxeetan bezala, defizita dago partida horretan. Beraz, garrantzitsua iruditzen zaigu datu hori txostenean jasotzea eta gomendio bat eranstea hamargarren paragrafoan, honako honen antzekoa: "Berariazko hezkuntza-premiak dituzten ikasleei erantzuteko ikastetxeek jasotzen dituzten baliabideak eta itunen moduluko "Bestelako gastuak" atalekoak (HLOren 117.3.b artikulua) gehitzea komeni den aztertzea".

Iruñean, 2018ko maiatzaren 22an

Jesús María Ezponda lradier, zuzendaria

TUTERAKO COMPAÑÍA DE MARÍA IKASTETXEA

Jesús Gómez Martínez jaunak, Tuterako Compañía de María ikastetxearen izenean eta hura ordezkatuz, funts publikoekin finantzatutako ikastetxe pribatuetako irakaskuntza ez-unibertsitarioari buruz emandako behin-behineko txostena ikusirik, alegazio hau egiten du:

ALEGAZIOA

Compañía de María ikastetxearen aipamen hau dago 28. orrialdean, IV.5 atalean ("Ikastetxe lagin baten azterketa"):

"Ezin izan dugu egiaztatu merezimenduen eta gaitasunaren printzipioak aplikatu ote diren", langileen kontratazioez ari dela.

Idazki honen bidez eta erantsi ditugun agirien bidez adierazten dugu baietz, kontuan hartu ditugula merezimenduen eta gaitasunaren printzipioak; nahiz eta agian, Eskola Kontseiluak 2015-10-13an sinatutako dokumentuan ez diren behar bezain argi azaltzen hautapenerako irizpideak.

Compañía de María ikastetxeak 2014-15 ikasturtetik eskatu zion Hezkuntza Departamentuari ingelesezko IIP programan parte hartzeko. Programa horretan parte hartzeak nahitaezko betebehar eta betekizun batzuk dakartza; horien artean, ingelesezko prestakuntza ona duten irakasleak izatea (C1 maila egiaztatua dutenak).

Ordutik aurrera egindako kontratazio guztietan kontuan hartu da hautagaiek IIP programan sartzeko eskatzen den titulazioa eduki eta betekizunak bete behar dituztela.

Kontratazio berriak egiteko prozedura hau erabili dugu: lanpostu hutsa ikastetxeko iragarki-oholean argitaratzeaz gain, harremanetan jarri gara ikastetxean curriculuma aurkeztua zuten eta aurrean aipatutako profila betetzen zuten pertsonekin. Ondoren pertsona horiek bi elkarrizketa egin dituzte, bata zuzendariarekin eta bestea Atzerriko Hizkuntzetako koordinatzailearekin. Atzerriko Hizkuntzetako koordinatzailearekin izandako bileran ahozko proba bat eta idatzizko proba bat egin dituzte. Beraz, kontratazio horietan C1 maila edo parekoa izatea eskatu bada, probak egin dira hautagaiek zer maila zuten jakiteko, eta ondoren lanposturako pertsona egokia hautatu da. Uste dugu HELOk 60. artikuluan ezartzen dituen printzipioak betetzen ari garela.

Agiri hauek erantsi ditugu, legeak ezartzen dituen merezimendu eta gaitasun printzipioak aplikatu ditugula frogatzeko:

1) Bete beharreko lanpostu hutsaren publizitaterako agiria, eta Eskola Kontseiluaren agiria, irizpideak biltzen dituena.

2) Azken lau urteetan kontratatutako irakasleen zerrenda, dagokien titulazioarekin.

Aurrean azaldutakoak eta erantsitako dokumentazioak aipatu dugun 28. orrialdeko lerroaldea aldatzeko balioko dutelakoan, adeitasunez agurtzen zaituztet.

Agur bero bat

Jesús Gómez Martínez, Tuterako Compañía de María ikastetxeko zuzendaria

TAFALLAKO GARCÉS DE LOS FAYOS IKASTOLA

Iosune Medina Pascual andreak, Garcés de los Fayos ikastolaren izenean eta hura ordezkatuz, funts publikoekin finantzatutako ikastetxe pribatuetako irakaskuntza ez-unibertsitarioari buruz (2012-2016) maiatzaren 17an emandako behin-behineko txostena ikusirik, alegazio hauek egiten ditu:

ALEGAZIOAK

Lehenengoa.- Txosteneko hirugarren gomendioa (33. orrialdea) dela eta, ezertan ukatu gabe aztertutako urteetan gure Komunitatean HELOren 60. artikulua artean garatu gabe zegoela, kontua da Osotara edo hein batean funts publikoekin aritzen diren irakaskuntza pribatuko enpresen VI. Hitzarmen Kolektiboak eta Nafarroako Ikastolen Hitzarmen Kolektiboak eragindako irakaskuntza itunduaren sektoreko 2017ko irailaren 7ko Akordioak, hamabigarren neurrian, artikulu hori sakonki garatzen duela, eta, horrenbestez, beste autonomia erkidego batzuen aldean Nafarroa aitzindari dela lanpostu hutsak betetzeko prozesuaren gardentasunari dagokionez.

Ikuspegi horretatik, gaurko errealitaterako egokiagotzat jotzen da 32. orrialdetik gaiari buruzko gomendioa kentzea, edo adieraztea, behintzat, gaur egun badagoela kontrol egokia.

Bigarrena.- Hezkuntza Departamentuak historikoki ikastetxe itunduei egin izan dien eta gaur egun egiten dien kontrola bat dator araudi indardunarekin (HELO, HLO, 416/1992 Foru Dekretua etab.), eta ez da beste autonomia erkidego batzuena baino murritzagoa edo azalekoagoa. Beste kontu bat da hobetu litekeela, eta horretan ados gaude.

Hortaz, legearen ikuspuntutik, araudiari lotuagoa da 33. orrialdeko hirugarren lerroaldearen idazketa hau: "Horri dagokionez, egiaztatu dugu Hezkuntza Departamentuak gaur egun egiten duen kontrola araudi indardunarekin bat datorrela, baina hobetu litekeela, eta horregatik hau gomendatzen dugu:".

Hirugarrena.- "Bestelako gastuak" moduluari buruz ikastetxeak Nafarroako Gobernuari aurkeztu dion justifikazioan, lagineko gainerako ikastetxeetan bezala, defizita dago partida horretan. Beraz, garrantzitsua iruditzen zaigu datu hori txostenean jasotzea eta gomendio bat eranstea hamargarren paragrafoan, honako honen antzekoa: "Berariazko hezkuntza-premiak dituzten ikasleei erantzuteko ikastetxeek jasotzen dituzten baliabideak eta itunen moduluko "Bestelako gastuak" atalekoak (HLOren 117.3.b artikulua) gehitzea komeni den aztertzea".

Tafallan, 2018ko maiatzaren 21ean

Iosune Medina Pascual

SANTA MARIA LA REAL - HERMANOS MARISTAS IKASTETXEA

Alberto Burguete Huarte jaunak, Santa María la Real Maristas ikastetxearen izenean eta hura ordezkatuz, funts publikoekin finantzatutako ikastetxe pribatuetako irakaskuntza ez-unibertsitarioari buruz (2012-2016) maiatzaren 17an emandako behin-behineko txostena ikusirik, alegazio hauek egiten ditu:

ALEGAZIOAK

Lehenengoa.- Txosteneko hirugarren gomendioa (33. orrialdea) dela eta, ezertan ukatu gabe aztertutako urteetan gure Komunitatean HELOren 60. artikulua artean garatu gabe zegoela, kontua da Osotara edo hein batean funts publikoekin aritzen diren irakaskuntza pribatuko enpresen VI. Hitzarmen Kolektiboak eta Nafarroako Ikastolen Hitzarmen Kolektiboak eragindako irakaskuntza itunduaren sektoreko 2017ko irailaren 7ko Akordioak, hamabigarren neurrian, artikulu hori sakonki garatzen duela, eta, horrenbestez, beste autonomia erkidego batzuen aldean Nafarroa aitzindari dela lanpostu hutsak betetzeko prozesuaren gardentasunari dagokionez.

Ikuspegi horretatik, gaurko errealitaterako egokiagotzat jotzen da 32. orrialdetik gaiari buruzko gomendioa kentzea, edo adieraztea, behintzat, gaur egun badagoela kontrol egokia.

Bigarrena.- Hezkuntza Departamentuak historikoki ikastetxe itunduei egin izan dien eta gaur egun egiten dien kontrola bat dator araudi indardunarekin (HELO, HLO, 416/1992 Foru Dekretua etab.), eta ez da beste autonomia erkidego batzuena baino murritzagoa edo azalekoagoa. Beste kontu bat da hobetu litekeela, eta horretan ados gaude.

Hortaz, legearen ikuspuntutik, araudiari lotuagoa da 33. orrialdeko hirugarren lerroaldearen idazketa hau: "Horri dagokionez, egiaztatu dugu Hezkuntza Departamentuak gaur egun egiten duen kontrola araudi indardunarekin bat datorrela, baina hobetu litekeela, eta horregatik hau gomendatzen dugu:".

Hirugarrena.- "Bestelako gastuak" moduluari buruz ikastetxeak Nafarroako Gobernuari aurkeztu dion justifikazioan, lagineko gainerako ikastetxeetan bezala, defizita dago partida horretan. Beraz, garrantzitsua iruditzen zaigu datu hori txostenean jasotzea eta gomendio bat eranstea hamargarren paragrafoan, honako honen antzekoa: "Berariazko hezkuntza-premiak dituzten ikasleei erantzuteko ikastetxeek jasotzen dituzten baliabideak eta itunen moduluko "Bestelako gastuak" atalekoak (HLOren 117.3.b artikulua) gehitzea komeni den aztertzea".

Sarrigurenen, 2018ko maiatzaren 21ean

ALTSASUKO JESUSEN BIHOTZA IKASTETXEA

Julián Ruiz Jiménez jaunak, Altsasuko Haur eta Lehen Hezkuntzako Jesusen Bihotza ikastetxeen eta Jesusen Bihotza Apaizgaitegiaren izenean eta haiek ordezkatuz, funts publikoekin finantzatutako ikastetxe pribatuetako irakaskuntza ez-unibertsitarioari buruz (2012-2016) maiatzaren 17an emandako behin-behineko txostena ikusirik, alegazio hauek egiten ditu:

ALEGAZIOAK

Lehenengoa.- Txosteneko hirugarren gomendioa (33. orrialdea) dela eta, ezertan ukatu gabe aztertutako urteetan gure Komunitatean HELOren 60. artikulua artean garatu gabe zegoela, kontua da Osotara edo hein batean funts publikoekin aritzen diren irakaskuntza pribatuko enpresen VI. Hitzarmen Kolektiboak eta Nafarroako Ikastolen Hitzarmen Kolektiboak eragindako irakaskuntza itunduaren sektoreko 2017ko irailaren 7ko Akordioak, hamabigarren neurrian, artikulu hori sakonki garatzen duela, eta, horrenbestez, beste autonomia erkidego batzuen aldean Nafarroa aitzindari dela lanpostu hutsak betetzeko prozesuaren gardentasunari dagokionez.

Ikuspegi horretatik, gaurko errealitaterako egokiagotzat jotzen da 32. orrialdetik gaiari buruzko gomendioa kentzea, edo adieraztea, behintzat, gaur egun badagoela kontrol egokia.

Bigarrena.- Hezkuntza Departamentuak historikoki ikastetxe itunduei egin izan dien eta gaur egun egiten dien kontrola bat dator araudi indardunarekin (HELO, HLO, 416/1992 Foru Dekretua etab.), eta ez da beste autonomia erkidego batzuena baino murritzagoa edo azalekoagoa Nafarroako Gobernuak itundutakoa. Beste kontu bat da hobetu litekeela, eta horretan ados gaude.

Hortaz, legearen ikuspuntutik, araudiari lotuagoa da 33. orrialdeko hirugarren lerroaldearen idazketa hau: "Horri dagokionez, egiaztatu dugu Hezkuntza Departamentuak gaur egun egiten duen kontrola araudi indardunarekin bat datorrela, baina hobetu litekeela, eta horregatik hau gomendatzen dugu:".

Hirugarrena.- "Bestelako gastuak" moduluari buruz ikastetxeak Nafarroako Gobernuari aurkeztu dion justifikazioan, lagineko gainerako ikastetxeetan bezala, defizita dago partida horretan. Beraz, garrantzitsua iruditzen zaigu datu hori txostenean jasotzea eta gomendio bat eranstea hamargarren paragrafoan, honako honen antzekoa: "Berariazko hezkuntza-premiak dituzten ikasleei erantzuteko ikastetxeek jasotzen dituzten baliabideak eta itunen moduluko "Bestelako gastuak" atalekoak (HLOren 117.3.b artikulua) gehitzea komeni den aztertzea".

Altsasun, 2018ko maiatzaren 21ean

LIZARRA IKASTOLA

Jesús Suescun Cabasés jaunak, Lizarra Ikastola Irakaskuntzako Sozietate Kooperatiboaren izenean eta hura ordezkatuz, funts publikoekin finantzatutako ikastetxe pribatuetako irakaskuntza ez-unibertsitarioari buruz (2012-2016) ikastolari igorritako behin-behineko txostena ikusirik, iruzkin eta iradokizun hauek egiten ditu:

1.- 28. eta 33. orrialdeak: Txostenean aztertutako urteetan Nafarroako Foru Komunitatean HELOren 60. artikulua artean garatu gabe bazegoen ere, Osotara edo hein batean funts publikoekin aritzen diren irakaskuntza pribatuko enpresen VI. Hitzarmen Kolektiboak eta Nafarroako Ikastolen Hitzarmen Kolektiboak eragindako irakaskuntza itunduaren sektoreko 2017ko irailaren 7ko Akordioak, hamabigarren neurrian, artikulu hori sakonki garatzen du, eta, horrenbestez, beste autonomia erkidego batzuen aldean Nafarroa aitzindari da lanpostu hutsak betetzeko prozesuaren gardentasunari dagokionez.

Ikuspegi horretatik, hau iradokitzen dugu:

1.1. Zuzen dadila 28. orrialdeko laugarren lerroaldea, langileak kontratatzeko prozeduretan publizitatearen betekizuna behar bezala San Fermin ikastolak bakarrik betetzen duela dioena, eta gainerakoek ikastetxeko iragarki oholean edo erakundearen web-orrialdean nahiz Facebookeko orrialdean argitaratu besterik ez dutela egiten. Uste dugu gure ikastetxeak betetzen duela legeria indardunean ezarritakoa eta Irakaskuntza Itundua Hobetzeko Akordioan kontratazio prozedurei buruz adostutakoa. Ez da derrigorrezkoa lanpostu hutsen berri hedabideetan zabaltzea; hala ere, onartuko genuke horren aldeko gomendio bat, egokitzat joko balitz.

1.2. Gaiari buruzko gomendioa kentzea 33. orrialdetik, edo adieraztea, behintzat, gaur egun badagoela kontrol egokia.

2.- 33. orrialdea, hirugarren paragrafoa: Hezkuntza Departamentuak historikoki egin izan duen eta gaur egun egiten duen kontrola bat dator araudi indardunarekin (HELO, HLO, 416/1992 Foru Dekretua etab.), eta ez da beste autonomia erkidego batzuena baino murritzagoa edo azalekoagoa. Beste kontu bat da hobetu litekeela, eta horretan ados gaude. Hala, bada, paragrafoa honela idaztea iradokitzen dugu: "Horri dagokionez, egiaztatu dugu Hezkuntza Departamentuak gaur egun egiten duen kontrola araudi indardunarekin bat datorrela, baina hobetu litekeela, eta horregatik hau gomendatzen dugu:".

3.- 33. orrialdea, hamargarren paragrafoa: "Bestelako gastuak" moduluari buruz ikastetxeak Nafarroako Gobernuari aurkeztu dion justifikazioan, defizita dago partida horretan. Horregatik iradokitzen dugu datu hori txostenean jar dadila eta gomendio bat erants dadila hamargarren paragrafoan, honako honen antzekoa: "Berariazko hezkuntza-premiak dituzten ikasleei erantzuteko ikastetxeek jasotzen dituzten baliabideak eta itunen moduluko "Bestelako gastuak" atalekoak (HLOren 117.3.b artikulua) gehitzea komeni den aztertzea".

FUNTS PUBLIKOEKIN FINANTZATUTAKO IKASTETXE PRIBATUETAKO IRAKASKUNTZA EZ-UNIBERTSITARIOARI BURUZ (2012-2016) NAFARROAKO KONTUEN GANBERAK EMANDAKO BEHIN-BEHINEKO TXOSTENARI HEZKUNTZA DEPARTAMENTUAK EGINDAKO ALEGAZIOAK.

Azalpen bat gehitu dadila 10. eta 17. orrialdeetan.

• Derrigorrezko hezkuntzako edo derrigorrezkoa ez den hezkuntzako zikloekin zuzenean lotu ezin diren 18,31 milioien barruan, arrazoia da Hezkuntza Departamentuaren eta beste departamentu batzuen partida batzuek ez dutela zuzeneko loturarik ematen den irakaskuntza derrigorrezkoa edo ez derrigorrezkoa izatearekin.

19. orrialdean

• "Zenbait nominaren gastua zikloaren arabera esleitzerakoan egindako akatsak" aipatzen dira. Ez dira akatsak, baizik eta SAP programa informatikoak haien nomina gastu-partida bakar bati egoztea onartzen duela. Beraz, ez dugu uste akatsa denik. Dena den, Baliabide Ekonomikoen Zerbitzua behar diren jarduketak egiten ari da benetako egoera isla dadin SAP RRHH programan.

26. eta 27. orrialdeak, IV. atala (Hezkuntza Departamentuaren ikuskapen eta kontrol jarduketak). Zenbait puntu argitu nahi ditugu:

• Ikastetxe pribatuetako langileak kontratatzeko prozedurei dagokienez, HELOren 60. artikuluak dioena aplikatu izan da, eta bertan ez da garatzen kontratazioa egiteko prozedura.

• Nafarroako Foru Komunitateko Administrazioak eta irakaskuntza itunduko patronalak eta sindikatuek akordio berria sinatutakoan, horren hamabigarren klausulan, ikastetxe itunduetako irakasleen kontratazioari buruzkoan, garatu egin da araudian ezarritakoa, Datuak Babesteko Bulegoak publizitate neurriei buruz ezarri duen mugarekin. Informazioa aurkezteko eredua eta irizpideak ikastetxeei igorri zaizkie dagoeneko.

• Bestelako gastuen ordainketaren justifikazioa dela eta. Araudiak ezartzen duenez, ikasturte bakoitzaren amaieran justifikatu behar dira; horretarako, kontu horiek onesten dituen Eskola Kontseiluaren erabakiaren ziurtagiria aurkeztu behar du ikastetxearen titularrak. Ikastetxeei zirkular bat bidaliko zaie, 2018-2019 ikasturtetik aurrera gastu horiek xehakatuago aurkezteko bete beharko den ereduarekin.

• Gainera, patronalak eta Hezkuntza Departamentuak 2011n lankidetza-hitzarmena egin zuten hezkuntzako informazioa kudeatzeko, eta hitzarmen hori aldatu eginen da, EDUCAn sartu beharreko informazioa zabalagoa izan dadin

Atal horretako ondorioa gisa, ikastetxe itunduei ordaindutako funtsen gaineko kontrolik ez da falta, baina gehiago zehaztu behar da ikastetxeei eman beharreko informazioa. Halaxe jaso da Nafarroako Foru Komunitateko Administrazioaren, patronalaren eta sindikatuen arteko akordio berria sinatzean, bai eta Haur Hezkuntzako eta Batxilergoko ituna berritzeko deialdietan ere, ikasturte honetan berritzekoa baita.

Ikastetxeen, Finantzaketaren eta Ikasketetarako Laguntzen Atalak kontrolatu egiten du araudi indardunean ezarritakoa, gastuen moduluak ordaintzeari eta langile baliabide eskuragarriekin egiaztatzeari eta bete beharreko gutxieneko erregulazioari dagokienez. Akordio berria sinatu ondoren, eta Kontuen Ganberaren aholkuak kontuan izanik, atal horretan langile gehiago jarri beharko dira sinatutako akordioaren kontrolerako eta jarraipenerako.

29. orrialdean

Ordezkapena hamargarren egunean hasten da, Hezkuntzaren arloko gastu publikoa arrazionalizatzeko premiazko neurriei buruzko apirilaren 20ko 14/2012 Errege Lege Dekretuak ez zuelako onartzen ordezkoak kontratatzerik hamargarren egunera arte. Horren aldaketaren ondoren, Akordioan sartu da, irakaskuntza itunduan aplikatzeko.

Bestalde, Departamentuak kotizazio-elementuak prestatzeari dagokionez, hori ezin da horrela egin, irakasleekin kontratuak sinatzen dituen enpresa delako kotizazio-elementu horiek presta ditzakeena, eta ez Nafarroako Foru Komunitateko Administrazioak; azken horrek ez du kontratu-harremanik irakasleekin, eta Gizarte Segurantzak ez du onartzen.

30. orrialdean

Ikastetxe publikoko irakasleen oinarrizko ordainsariak ikastetxe pribatuko irakasleenak baino handiagoak izateari dagokionez, kontuan hartu behar da 2012. urtean, Hezkuntzaren arloko gastu publikoa arrazionalizatzeko premiazko neurriei buruzko apirilaren 20ko 14/2012 Errege Lege Dekretua argitaratu ondoren hezkuntzan egin ziren murrizketen ondorioz, irakasjardunaren atala betetzeko, irakaskuntza itunduko irakasleek beren borondatez % 2,5 murriztu zutela beren ordainsaria, langile kontratatuen kaleratzea saihesteko. Irakaskuntza publikoan ezin izan zen halakorik egin eta horrek kontratuak ez berritzea ekarri zuen.

Orientazio lanak, irakaskuntza itunduan, ematen den irakaskuntza bakoitzari dagokion mailakoak dira.

32. orrialdean.

Ikastetxe publikoaren funtzionamendu gastua udalak finantzatzen duela azaltzen da, eta hori horrela da eraikinak udalarenak direlako. Eta ikastetxe itunduak ez duela ezer jasotzen udaletik; hori horrela da Hezkuntza Departamentuak ordaintzen dituelako gastu horiek, bestelako gastuen moduluaren barnean.

45. orrialdean.

6. eranskinean. Moduluak eta irakasle ratioak unitate itundu bakoitzeko: 2016-2017 ikasturtea dioen lekuan 2016. urtea esan behar du, ekitaldi ekonomikoetako aurrekontuak direlako.

IV.7 atalari buruzko alegazioak. Amaierako konklusioa eta gomendioak

Hezkuntza Departamentuaren eta irakaskuntza itunduko patronalen eta sindikatuen ordezkarien arteko akordio berria sinatu arte, egiten zen kontrola, gastuen justifikazioei eta langileen kontratazioari dagokienez, HELOn, Hezkuntza Itunei buruzko Oinarrizko Arauen Erregelamendua onesten duen abenduaren 18ko 2377/1985 Errege Dekretuan eta Hezkuntza Itunei buruzko Arauen Erregelamendua onesten duen 416/1992 Foru Dekretuan arautzen zen.

EDUCAn sartu beharreko informazioa otsailaren 10eko 25/2011 Foru Aginduan ezarrita dago. Foru agindu horrek onesten du Nafarroako Gobernuko Hezkuntza Departamentuaren eta Nafarroako Foru Komunitateko Hezkuntza Itunduko enpresaburuen erakundeen arteko lankidetza hitzarmenaren testua, hezkuntza arloko informazioa kudeatzekoa.

Nafarroako Foru Komunitateko Administrazioak, patronalak eta sindikatuek 2017ko irailaren 7an akordio berria sinatu ondoren, neurri hauek gauzatuko dira:

• Langileen kontratazioaren gaiari dagokionez, araudian ezarritakoa garatzen duten irizpide batzuk ezarri dira jada. Patronalak, sindikatuek eta Unibertsitateen eta Hezkuntza Baliabideen Zuzendaritza Nagusiko langileek osatzen duten Jarraipen Batzordeak 2018ko martxoaren 15ean adostu ditu, eta dagoeneko ikastetxeei bidali zaizkie.

• Ikastetxeei zirkular bat bidaliko zaie, 2018-2019 ikasturtetik aurrera bestelako gastuen modulua xehakatuago aurkezteko bete beharko den ereduarekin.

• Aldatu eginen da 25/2011 Foru Agindua, irakaskuntza itunduko ikastetxeek irailean sinatu zen akordioan jasotako informazioa sar dezaten EDUCAn.

• Hezkuntza Departamentuko zerbitzu guztien arteko koordinazioa antolatuko da, sinatutako akordioa eta irakaskuntza itunduari aplikatu beharreko gainerako araudia nola betetzen den kontrolatzeko. Horretarako beharrezkoa izanen da Hezkuntza Departamentua teknikariez hornitzea lan hori egin dezaten.

lruñean, 2018ko maiatzaren 28an

Maria Solana Arana, kontseilaria

Behin-behineko txostenari aurkeztutako alegazioei Kontuen Ganberak emandako erantzuna

Aurkeztu dizkiguten alegazioengatik eskerrak ematen dizkiegu Miravalles-El Redín ikastetxeko, Compañía de María ikastetxeko, Garcés de los Fayos ikastolako, Santa María la Real ikastetxeko, Altsasuko Jesusen Bihotza ikastetxeko eta Lizarra ikastolako zuzendariei eta Hezkuntza Departamentuko kontseilariari. Alegazio horiek behin-behineko txostenari eransten zaizkio eta hori behin betikotzat hartzen da, egindako fiskalizazioaren azalpena direlako eta ez dutelako haren edukia aldatzen. Halere, honako hau aipatu nahi dugu:

* Miravalles- El Redín ikastetxeak, Garcés de los Fayos ikastolak, Lizarra ikastolak, Santa María la Real ikastetxeak eta Altsasuko Jesusen Bihotza ikastetxeak egindako alegazioei dagokienez, adierazi nahi dugu aldaketa batzuk abian jarri direla eta ziur aski hobetu eginen dutela Hezkuntza Departamentuak egiten duen kontrola, baina ez dugula egiaztatu aldaketa horiek benetan aplikatzen direnik, eta horregatik ezin dugula kontrola egokia denik baieztatu.
* Compañía de María ikastetxearen alegazioei dagokienez, merezimendu eta gaitasun printzipioen aplikazioa egiaztatu ezinari buruzko gure konklusioak berresten ditugu; aurkeztutako dokumentuek frogatzen dute kontratatu ziren pertsonek eskatutako baldintzak betetzen zituztela, baina ez dakigu zer puntuazio lortu zuten lanpostu horiek betetzeko aurkeztu ziren gainerako hautagaiek.
* Hezkuntza Departamentuko kontseilariak egindako alegazioetan adierazten denez, ikastetxe itunduetako irakasleen nominak aurrekontu-partidei esleitzerakoan egindako akatsen arrazoi bakarra da pertsona horiek ziklo desberdinetan irakasten dutela eta aplikazio informatikoak haien gastua partida bakar bati esleitzea onartzen duela; hala ere, egiaztatu dugu akatsak egin direla hezkuntza mota bakarrean irakasten duten pertsonekin, nahiz eta, gure txostenean jada adierazten zen moduan, esleipen zuzenak ez zituzkeen nabarmen aldatuko aipatutako zifrak.

Horrez gain, alegazioetan aipatzen da irakaskuntza itunduko orientazio lanak ziklo bakoitzari dagokion mailakoak direla. Egiaztatu dugu, ordea, txostenean aipatu genuen bezala, Lehen Hezkuntzan ikastetxe publikoetan ordainsariak A mailakoak direla eta itunduetan, berriz, B mailarekin pareka daitekeen mailakoak, bietan prestakuntza maila bera eskatzen den arren, eta horrek gastuen arteko aldeak sorrarazten dituela.

Iruñean, 2018ko maiatzaren 29an

Lehendakaria, Asunción Olaechea Estanga

1. Bi entitatek sexuaren arabera bereizitako irakaskuntza ematen dute bina egoitzatan; Hezkuntzari buruzko Lege Organikoaren 84.3 artikuluak aukera hori aurreikusten eta babesten du. [↑](#footnote-ref-1)
2. Atal honetan aurkezten diren datuek ez dituzte barnean hartzen ikastetxe publikoetan eta pribatuetan Lanbide Heziketan dabiltzan ikasleak, azken kasu horretan kopurua oso txikia izateagatik. [↑](#footnote-ref-2)
3. Artikulu horrek ezartzen duenez, lantoki bakoitzean batzordeko kideek edo langileen ordezkariek hilero ordu ordainduen kreditu bana izateko eskubidea dute, beren ordezkaritza eginkizunetan aritzeko. [↑](#footnote-ref-3)
4. Salbuespena San Fermin ikastola eta Santa María la Real ikastetxeak dira, Europatik jasotako diru-sarrera publikoen berri eman baitziguten, eta horien zenbatekoa ez da adierazgarria. [↑](#footnote-ref-4)
5. Ikastetxe horretako ikasleak beste ikastetxe batzuetan matrikulatuta daude, bertara joaten dira beren arazoengatik baina bertan matrikulatuta egon gabe; beraz, ez dago daturik. [↑](#footnote-ref-5)
6. Kontuan izan behar da, gainera, ikastetxeen titular diren erlijioso-kongregazioek, probintzia-egoitza edo barrutia non duten, han tributatzen dutela, eta litekeena da egoitza hori Nafarroako ikastetxearena bera ez izatea. Hala, beren xede sozialaz bestelako ustiapen ekonomiko baten bidez lortutako etekinak beste autonomia erkidego batzuetan zergapetuko lirateke. [↑](#footnote-ref-6)
7. Ez dira kontuan hartu erlijiorako erabiltzen diren azaleren eta erlijioso-kongregazioen komentuen katastro balioak, horiek berariaz salbuetsita daudelako. [↑](#footnote-ref-7)
8. Normalean Ikastetxeen, Finantzaketaren eta Ikasketetarako Laguntzen Atalak egiaztatzen ditu titulazioak. [↑](#footnote-ref-8)
9. Iturria: Urtarrilaren 29ko 1/2016 Foru Legea, 2016rako Nafarroako Aurrekontu Orokorrei buruzkoa. [↑](#footnote-ref-9)